Popović: Lažne vesti šire ljudi koji nemaju utemeljenje u želji da govore istinu - Dijalog.net\nNaslovna Politika Popović: Lažne vesti šire ljudi koji nemaju utemeljenje u želji da govore istinu\nPopović: Lažne vesti šire ljudi koji nemaju utemeljenje u želji da govore istinu\nBeograd, 1. novembar 2018. – Lažne vesti šire ljudi sa političkom agendom i ciljem, koji nemaju problem da lažu kako bi tu agendu i cilj ostvarili, izjavio je FoNetu novinar Glasa Amerike Veljko Popović, koji podseća da taj fenomen nije nikakav novi izum, već postoji vekovima.\nPrema njegovoj oceni, to čine ljudi koji nemaju utemeljenje u želji da govore istinu.\nIstina ih ne zanima i onda prosto koriste lažne vesti da bi došli do nekakvog političkog i finansijskog cilja ili nečeg sličnog, konstatovao je Popović, u okviru serijala Press Extra.\nOn je novinarki Ivani Šanjević rekao da mediji učestvuju u širenju lažnih vesti iz neznanja ili su za to plaćeni.\nVode se željom da budu što čitaniji, sa što više "klikova" na sajtovima, da se što više zaradi, objasnio je Popović i predočio da profesionalizam pada najčešće u drugi plan.\nKako je ukazao, kvalitet ljudi koji rade u medijima, nažalost, opada, što je kod nas vrlo vidljivo, mada toga ima i u drugim zemljama.\nIli vas ne interesuje istina ili nemate vremena da proverite šta je, već vidite nešto što će ljudi "kliktati", pa prosto prenesete, objasnio je on i primetio da se sve češće laže u naslovima tekstova i tako javnost navodi na pogrešnu ideju.\nVi zbog naslova "kliknete" i, ako posedujete određenu medijsku pismenost, uočićete da nigde u tekstu naslov nije podržan, ali po reakcijama na društvenim mrežama se vidi da ljudi najčešće to rade, rekao je Popović.\nPrema njegovom tumačenju, ljudi najčešće komentarišu samo naslov, eventualno lid uz njega i na tome se zadržavaju, što je pogubno za društvo, demokratiju i formiranje javnog mnjenja, jer na potpuno pogrešnim osnovama zasnivate stav i kasnije se izjašnjavate.\nPopović tvrdi da je dosta teško boriti se protiv lažnih vesti zbog sklonosti javnosti ka populizmu, koja nije specifična samo za Srbiju, već za čitavu zapadnu civilizaciju.\nU toj sklonosti čoveka ne zanima istina, njega zanima da bude podržano ono što on unapred misli, njegov stav o nečemu. Taj stav je podržan kroz neku vest i to je njemu dovoljno, ilustrovao je Popović.\nSada vi izađete sa direktnim demantijem nečega što je rečeno, sa dokazom da je to otvorena laž, ali to, smatra Popović, ljude najčešće ne zanima, što je poražavajuće i navodi na mračne slutnje šta nas čeka u budućnosti.\nPrema njegovom stavu, protiv lažnih vesti može se boriti istinom, što boljim profesionalnim radom i dokazivanjem da su lažne vesti zaista laž.\nKao u priči o dobru i zlu, mora biti nade da dobro mora da pobedi, da će istina na kraju nadjačati laž, naglasio je Popović.\nOn je, prilikom objavljivanja dokumenata Vikiliks, bio žrtva lažne vesti, jer se njegovo ime pojavilo u priči sa naslovom "Otkrivena imena novinara saradnika stranh službi".\nU to vreme sam radio kao urednik B92 info sajta, a osnov je bio da su došli do mejlova koje smo razmenili sa redakcijom Stratfora u kojima smo dogovarali saradnju, ispričao jePopović.\nDa mi imamo besplatan pristup njihovom portalu, da povremeno prenesemo informacije koje su nama važne, a zauzvrat ćemo im slati nedeljni pregled objavljenih vesti, koje nisu nikakave tajne informacije.\nDo toga su došli, niko nije ušao u sadržinu tih mejlova, pojavilo se ime i onda je izvučen zaključak da smo mi saradnici tajnih službi, opisao je Popović.\nKada vidite kako javnost reaguje, to je bilo krajnje benigno, na niskom niovu, ukazao je Popović, ali nije nimalo prijatno kada se sa tim suočite.\nKada se suočite sa organizovanom kampanjom, ciljanom protiv vašeg imena, onda su to zaista ozbiljni problemi koji počinju da prave ozbiljne poteškoće u svakodnevnom životu, zaključio je Popović.\nTagsGlas AmerikemedijiPress ExtraVeljko Popović\nPredhodno CINS: Istina o 24 slučaja privatizacije\nSledeće Demokratska stranka osuđuje državnu podršku i javnu promociju haških osuđenika\nTop Tags lokalna samouprava OCD Vlada Republike Srbije Evropska komisija Civilno društvo mladi evropske integracije konkurs Srbija i Evropska unija Politika Pravosuđe Evropska unija vladavina prava Društvo mediji


Portparol Alfe Romeo je za magazin Autocar rekao da će više detalja biti otkriveno u narednim danima.\nŠpekuliše se da će za novi model biti oživljena istorijska GTA oznaka te da će Alfa Romeo Quadrifoglio GTA biti lakša za 20 kg u odnosu na standardni model.\nOsim toga, novi Quadrifoglio GTA će vjerovatno koristiti poboljšanu verziju V6 motora koja će isporučivati više od 612 KS. To znači da biti snatno snažnija od rivala među kojima su BMW M3 i Mercedes-AMG C63.\nOčekuje se da će novi model biti proizveden u ekstremno ograničenom broju. Trenutno najsnažnija verzija Giulije Quadrifoglio je ograničeni model Racing Edition sa bojama inspirisanim motosportom te sa 10 KS više u odnosu na standardni model zahvaljujući Akrapovič izduvnom sistemu od titanijuma.\nAustrija, Francuska i Italija\nKazne do 3.000 evra: U ovim državama ne smijete pušiti tokom vožnje\n1261 glasova 26%


Održan okrugli sto "U susret novom Ustavu - pravosuđe dan posle" - Друштво Судија Србије\nOdržan okrugli sto "U susret novom Ustavu - pravosuđe dan posle"\nU organizaciji Društva sudija Srbije održan je dana 20. 10. 2006. godine u beogradskom hotelu Hajat stručni okrugli sto „U susret novom Ustavu - pravosuđe, dan posle“.\nUčesnici su razmatrali ustavna rešenja koja se odnose na sudstvo, njihovu usaglašenost sa međunarodnim standardima, analizirali zakonska rešenja koja bi mogla da proisteknu iz Ustava i probleme koji bi mogli da se jave u praksi i usvojili sledeće\n1. Novi Ustav proklamuje načela vladavine prava, podele vlasti i nezavisnosti sudske vlasti i sadrži neka dobra rešenja u delu koji reguliše položaj sudstva (stalnost sudijske funkcije i Visoki savet sudstva, između ostalog). Međutim, opštost i nedovršenost nekih odredbi i međunarodni standardi koje treba da poštuje svako društvo koje ima nameru da gradi pravnu državu ukazuju da ustavne odredbe kojima je regulisan položaj sudova ne pružaju precizne i dovoljne garancije za ostvarenje ustavnog prava svakog građanina da mu sudi nezavisan, nepristrasan i zakonom već ustanovljen sud, pravično i u razumnom roku.\n2. Garancije sudske nezavisnosti treba dovršiti i upotpuniti u skladu sa proklamovanim načelima i međunarodnim standardima, Zakonom za sprovođenje Ustava i ostalim zakonima koji će regulisati položaj sudova i sudija, bez ishitrenosti i nakon široke javne rasprave u kojoj će biti data mogućnost svim relevantnim subjektima, a pre svega sudovima, da daju mišljenje o ovom pitanju da bi se došlo do rešenja koja će biti na dobrobit svih.\n3. Zakonom posebno treba detaljno razraditi garancije nezavisnosti Visokog saveta sudstva (kao nezavisnog i samostalnog sudskog organa koji obezbeđuje i garantuje nezavisnost i samostalnost sudova i sudija u smislu član 153 Ustava) pre svega u pogledu izbora njegovih članova iz reda sudija od strane Skupštine. U tom smislu neophodno je imati u vidu međunarodne standarde i preporuke da sudije u Visokom savetu sudstva treba da budu izabrane od ostalih sudija i to tako da predstavljaju sudije iz sudova svih vrsta i stepena i predvideti obavezu Skupštine da poštuje predlog struke prilikom izbora sudija u Visoki savet sudstva.\n4. Eventualna odluka o ponovnom izboru svih sudija bila bi pravno neutemeljena s obzirom na činjenicu da ne postoji ustavni diskontinuitet u donošenju novog Ustava i da je sudska vlast stalna i stručna a ne politička da bi se menjala sa političkim izborima.\nAktuelni dokumenti u vezi promene novog Ustava Republike Srbije\nObraćanje Prof dr Zorana Tomića, profesora Pravnog fakulteta Univerziteta u Beogradu i člana Visokog saveta pravosuđa


Severna Koreja lansirala raketu srednjeg dometa\nArhiva - Na ovoj fotografiji načinjenoj od nedatiranog video-snimka severnokorejske KRT, objavljene 15. maja 2017, vidi se lider Kim DŽong Un na prostoru za koji se tvrdi da je poligon za testiranje raketa na nedefinisanoj lokaciji u Severnoj Koreji. (KRT via AP Video)\nSavet bezbednosti UN-a planira da održi vanredni sastanak u utorak u odogovr na najnoviju svernokorjesku robu balističkog projektila.\nMisija Urugvaja pri UN-u je saopšila da su sastanak zahtevale Sjedinjene Države, Južna Koreja i Japan.\nSeverna Koreja ispalila je neidentifikovani projektil u subotu, saopštila je vojska Južne Koreje, nedelju dana nakon probnog lansiranja rakete srednjeg dometa koju su eksperti označili kao napredak u raketnom programu te države.\nJužnokorejski Udruženi generalštab u saopštenju navodi da je projektil poleteo u nedelju popodne sa loakcije u blizini Pukčanga, oblasti u kojoj je Pjongjang neuspešno pokušao probno lansiranje prošlog meseca.\nRaketa je letela oko 500 kilometara i veruje se da je pala u vode pored istočne obale Južne Koreje, saopštava vojska Juga.\nJužnokorejski Udruženi generalštab saopštio je da Južna Koreja i Sjedinjene Države sprovode detaljnu analizu lansiranja.\nRanije, novinska agencija Jonhap, citirajući neimenovani izvor, javila je da se ne veruje da je reč o interkontinentalnoj balističkoj raketi (ICBM).\nServerna Koreja prkosi svim pozivima da obuzda svoj nuklearne i raketni program, čak i one koji sitžu iz Kine, njenog glavnog saveznika, nazivajući ove programe razvoja legitimnom samoodbranom.\nSever radi na razvoju rakete sa nuklearnom glavom koja bi bila sposobna da dosegne tlo Sjedinjenih Država.\n"Danas su kopno SAD i Pacifička operativna oblast unutar udarnog radijusa Demokratske Narodne Republike Koreje (DPRK) i DPRK ima sve vrste sredstava moći da unišavajući udar odmazde", rekla je severnokorejska KCNA novinska agencija u komentaru.


Rukometaši Spartak Vojputa pobedom su počeli drugi deo takmičenja u Super ligi Srbije. Sa 37:30 (20:14) savladali su ekipu Sloge iz Požege, na taj način su se revanširali rivalu za poraz u prvom delu sezone, ali su i napravili novi korak ka plej-ofu.\nIako se u prvih mah može učiniti da je pobeda Putara stigla lako, to što su domaći rukometaši imali šest golova prednosti na poluvremenu, a sedam na kraju, publika u Hali sportova mogla je da uživa u zanimljivom, a na momente i u neizvesnom meču.\nDok su se u domaćoj ekipi ređali golovi Potpare, Županjca, Đekića, Radovića, Rakocije i Jelića, u gostojućem timu je u napadu uglavnom prednjačio Krsmančić. Spartak je prvi put do dva gola prednosti stigao u 10. minutu, kada je Županjac realizovao drugi sedmerac, a potom su Putari uz dobre odbrane i brze golove u 12. minutu tu prednost duplirali. Preko Krsmančića i Spasića Sloga je smanjila zaostatak na dva gola, a poslednji put u prvom delu igre zaostatak od dva gola gostima je obezbedio Gojković, pogotkom u 26. minutu. Poslednji deo prvog poluvremena protekao je u dominantnoj igri ekipe iz Subotice koja je, za čas posla stigla do prednosti od 20:14, nakon dva gola Đekića. Mogli su gosti da smanje iz sedmerca, ali je na mestu bio golman Petrović.\nVisoka prednost Putara je, činilo se, garantovala mirnu igru u nastavku, bez mnogo dilema oko pobednika. Bilo je, međutim, drugačije. Serijom od 6:0, sa četri pogotka Spasića i jednim Krsmančića i Gojkovića, ekipa iz Požege je u 38. minutu poravnala na 22:22. Usledila je igra „gol za gol”, Petrović je u 32. minutu odbranio još jedan sedmerac, a u poslednjih petnaest minuta meča konačno je viđen rasplet. Tri gola Potpare, dva Perovića i jedan Đekića u 54. minutu donose Putarima prednost od 33:26 i mirnu završnicu meča u kojoj nije bilo prostora za iznenađenja.\nU narednom kolu rukometaši Spartak Vojputa gostuju ekipi Rudara.


Francuska čeka: Makron se još traži — između Napoleona i Jupitera - 14.07.2017, Sputnik Srbija\nFrancuska čeka: Makron se još traži — između Napoleona i Jupitera\nTreba očekivati održavanje najbližih odnosa sa SAD, ali imati na umu i da odnosi animoziteta sa Rusijom nisu deo francuske tradicije, niti je to u interesu... 14.07.2017, Sputnik Srbija\nTreba očekivati održavanje najbližih odnosa sa SAD, ali imati na umu i da odnosi animoziteta sa Rusijom nisu deo francuske tradicije, niti je to u interesu Francuske kao velike evropske sile.\nU prvim danima mandata, novi predsednik Francuske sastao se u Parizu sa ruskim liderom Vladimirom Putinom, a u francuskoj prestonici juče su se našli nemačka kancelarka Angela Merkel, povodom sastanka francuske i nemačke vlade, kao i američki predsednik Donald Tramp, glavni gost Makrona povodom obeležavanja Dana pada Bastilje.\nMakron otkrio: Ko to „guli“ EU\n13 Jul 2017, 08:58\nSamo dva meseca od inauguracije mladog, ambicioznog šefa Jelisejske palate, postavlja se pitanje — da li Makron menja Francusku i uspeva li da se glas te zemlje bolje čuje u međunarodnim odnosima, ili su u pravu njegovi kritičari koji Makrona porede sa Napoleonom i tvrde da on zamišlja da je „francuska verzija rimskog boga Jupitera“?\nNikola Jovanović, programski direktor Centra za međunarodnu saradnju i održivi razvoj, smatra da Makron izvrsno koristi poziciju Francuske i njene adute u globalnoj diplomatiji, koji bi toj zemlji mogli da vrate deo starog sjaja.\n„On koristi već isprobani recept — da se Francuska kao jedna od velikih sila ne svrstava stoprocentno ni sa jednom od dve supersile, ni sa Amerikom, niti sa Rusijom, dok u Evropi pokušava da ostvari balans između bliskog saveza sa Nemačkom i prikupljanja simpatija velikih članica Unije, pre svega na jugu kontinenta. Takva pozicija Francuskoj omogućuje da aktivno učestvuje u svim svetskim glavnim dosijeima, ali i da ostane najuticajnija država-članica EU posle Nemačke“, kaže Jovanović za Sputnjik.\nStav Francuske i SAD o Siriji promenjen zahvaljujući Putinu\nOn dodaje da je, iako je rano za konačnu ocenu, sigurno da je novi francuski predsednik svoj petogodišnji mandat započeo vrlo kompetentno u spoljnoj politici i pokazao da jeste izdanak francuske elite koja je dala kandidata koji zemlji može da vrati deo starog sjaja. Jovanović napominje da je Makron intervencionista i atlantista, što se, kaže, vidi i po tome da je na obeležavanju Dana pada Bastilje počasni gost američki predsednik Tramp.\n„Treba očekivati održavanje najbližih odnosa sa Sjedinjenim Državama, ali imati na umu i da odnosi animoziteta sa Rusijom nisu deo francuske tradicije, niti je to interesu Francuske kao velike evropske sile. Makron održava dobre radne odnose sa Moskvom između ostalog i zato što su za njegovu zemlju ogroman problem terorizam i previranja na Bliskom istoku, a u poslednjih nekoliko godina je jasno da se borba protiv terorizma i rešavanje eventualnih novih granica i novog poretka na Bliskom istoku ne može rešavati bez Rusije kao velike sile. Sa druge strane, privilegovano partnerstvo će Makron ipak tražiti u okviru evropske porodice“, napominje Nikola Jovanović.\nPrema njegovom mišljenju, Francuska pokušava da ekonomski bude u bliskom savezu sa Nemačkom, trudi se da svoj poreski sistem izjednači sa nemačkim i da tu zemlju sustigne po produktivnosti, tako da dve zemlje postanu i ostanu ekonomski motor Evrope.\nNovi francuski kralj: Govor iz Versaja posle kog ništa neće biti isto\n3 Jul 2017, 19:45\nMiloš Jovanović, docent na Pravnom fakultetu i dobar poznavalac prilika u Francuskoj, međutim, kaže da nije siguran da Makron zasad menja svoju zemlju, jer je tokom predsedničke kampanje bio vrlo maglovit kada je reč o spoljnoj politici, a slična situacija je i otkad je na vlasti.\n„Osim vrlo vešte političke komunikacije i vidne energije koju ima, i dalje se ne vidi baš najbolje šta on zapravo želi da radi i kako misli da pozicionira Francusku. On je Trampa pozvao na obeležavanje pada Bastilje, naravno i da marketinški profitira od dolaska američkog predsednika, ali je takođe ne tako davno kritikovao Trampovu odluku da povuče SAD iz Pariskog ugovora o klimatskim promenama. Takođe, prvi strani državnik sa kojim se kao francuski predsednik sastao bila je nemačka kancelarka Angela Merkel, a evo sada vidimo da je kritikuje. Dakle, on još u priličnoj meri traži sebe. To se ne vidi samo u spoljnoj već i u unutrašnjoj politici, gde nešto što je obećao ne ispunjava, ili čak radi potpuno suprotno“, objašnjava Miloš Jovanović.\nOn dodaje da je jedino što se znalo bilo to da Makron želi da ojača Evropsku uniju i da izdvoji neku vrstu jezgra koje bi federalizovao. To je nameravao da uradi sa Nemačkom, koja, međutim, zasad za to nije zainteresovana.\n„Što se tiče nekih ozbiljnih problema unutar Francuske, Makron tokom kampanje o tome nije govorio. Dakle, kada je reč o pitanju francuskog identiteta ili nekog drugog ekonomskog modela, Makron je tu apsolutno na stazi političke korektnosti. To su utabane staze, i u tom smislu ima sve više članaka koji govore da je to zapravo jedan tehnokratski pristup vlasti, ništa više i ništa manje od toga, i da kao takav u suštini neće mnogo toga promeniti u Francuskoj. Odnosno, kriza će se produbljivati u svakom pogledu“, ocenjuje Miloš Jovanović za Sputnjik.


Petition APEL OGRANKA SAMOSTALNIH UMJETNIKA HDDU-a GRADONAČELNIKU GRADA ZAGREBA MILANU BANDIĆU\nAPEL OGRANKA SAMOSTALNIH UMJETNIKA HDDU-a GRADONAČELNIKU GRADA ZAGREBA MILANU BANDIĆU\nDrage sugrađanke i sugrađani, drage prijateljice i prijatelji umjetnosti,\npozivamo vas da potpišete Apel Gradonačelniku Grada Zagreba da iz Mjera privremene obustave izvršavanja Gradskog proračuna i najavljenog rebalansa izuzme kulturnu djelatnost koja je među najpogođenijima pandemijom Covid-19 virusa.\nOgranak samostalnih umjetnika HDDU-a apelira na Gradonačenika Grada Zagreba da iz Mjera privremene obustave izvršavanja Gradskog proračuna i najavljenog rebalansa izuzme odobrena sredstva i mjere koja se odnose na nezavisnu kulturu tj. nezavisne kulturne subjekte i samostalne umjetnike koji su uslijed pandemije Covid-19 virusa i zabranom okupljanja ionako dovedeni u iznimno tešku egzistencijalnu situaciju.\nTakođer apeliramo na Gradonačelnika da se iz Mjera privremene obustave i najavljenog rebalansa izuzmu odobrena programska sredstva i za javne ustanove u kulturi, budući da od njih živi velik broj samostalnih umjetnika.\nUz to apeliramo da se najavljenim Mjerama i rebalansom ne smanjuju plaće djelatnicma javnih ustanova u kulturi Grada Zagreba koje su ionako među najnižima.\nPozivamo Gradonačelnika i Gradske vlasti da odrede prioritete i naprave kategorizaciju unutar najavljenih obustava i izmjena kako bi se ublažile posljedice i kako se ne bi dodatno oštetilo one najteže pogođene i pandemijom i potresom.\nOgranak samostalnih umjetnika Hrvatskog društva dramskih umjetnika\nU Zagrebu, 11. travnja 2020.


Na području Federacije BiH do sada je testirano ukupno 21.764 uzoraka, piše Srpskainfo.\n– Do sada je novi virus potvrđen kod 983 osobe, a trenutno je 414 aktivnih slučajeva obolelih. Zaključno s današnjim danom oporavila su se 535 pacijenta, a pet pacijenata oporavilo se u protekla 24 sata – navode iz ministarstva. Ukupno su u vezi sa Covid-19 zabeležena 34 smrtna slučaja.\nTrenutno su u Federaciji BiH hospitalizovana 43 pacijenata, a dva pacijenta su na respiratoru.\nIz ministarstva zahvaljuju građanima što poštuju mjere i preporuke, jer tako štite sebe i druge.


Volkswagen grupacija u 2017. godini prodala 10,7 miliona vozila - Auto Republika\nPočetna Vesti Volkswagen grupacija u 2017. godini prodala 10,7 miliona vozila\nPrema izveštaju nemačkog Bild am Sonntag koji se poziva na neimenovane izvore u samoj grupaciji, Volkswagen grupacija uspela je da proda u 2017. godini 10,7 miliona vozila i na taj način pretekne Toyotu kao najvećeg svetskog proizvođača.\nOdlična prodaja podigla je prihode grupe na rekordnih 220 milijardi evra u 2017. godini, prestigavši dosadašnji najbolji rezultat iz 2016. godine. Uprkos visokim prihodima, i u 2017-oj Volkswagen grupacija borila se sa velikim posledicama skandala dizelgejt, a kako se čini, računi za “prljave” dizele stizaće i u tekućoj godini.\nNemački mediji obratili su se ovim povodom Volkswagenovoj PR službi koja je odbila da komentariše, ovaj nezvanični izveštaj. Zavnične podatke čelnici grupe predstaviće 17. januara, a kompletan uvid u finansijsko stanje biće moguć od sredine februara.\nU 2016. godini, nakon dizelgejta, VW grupa uspela je da proda 10,3 miliona vozila, dakle 400.000 manje nego li u 2017. godini.\nSa druge strane, “večiti” takmac Volkswagena za prvu poziciju po broju prodatih vozila, Toyota, saopštila je pre nekoliko dana da očekuje prodajni rezultat od 10,35 miliona vozila u 2017. godini, što je rast od 2% u odnosu na 2016. godinu, kao i da u 2018-oj očekuju prodaju od 10,5 miliona vozila.\ntagovi: izdvojeno toyota tržište volkswagen grupa\nprethodno EKSKLUZIVNO - Prve fotografije BMW Serije 8!!!\nsledeće Porast prodaje Alfe Romeo od 62 odsto


Farma svinja tužila Ekološki pokret Srbobran – Portal NAŠE SELO\n„Na dnevnom nivou je otprilike 50 kubika osoke oticalo u Krivaju. U priči je i farma Agropromet koja je trpela štetu jer su oni vlasnici zemljišta preko kojeg se bez dozvole kopala laguna. Zagađenje je stizalo do povrća koje ova farma proizvodi i velike količine su im iz izvoza vraćene u Srbiju – čitava proizvodnja, jer su koristili vodu iz Krivaje u zalivnom sistemu, a sad je već jasno kakva je voda iz Krivaje“, izjavio je za 021 predsednik Ekološkog pokreta Srbobran Dragan Kurjački i naglasio da su državne inspekcije utvrdile zagađenje.\nU Privrednoj komori Vojvodine održana je prezentacija studije „ Agrarna proizvodnja u Vojvodini 2020. godine“ .Mladen Petković, sekretar Udruženja poljoprivrede PKV istakao je da je Udruženje zajedno sa autorom studije Prof. dr Branislavom Vlahovićem objavila ovu studiju . To je detaljna analiza poljoprivredne proizvodnje AP Vojvodine koja sadrži pet poglavlja- proizvodnja žitarica , proizvodnja industrijskog […]


600 MILIONA EVRA ZA TRI MESECA Predsednik Vučić otkrio koliko je profitabilna IT industrija Srbije | Happy BSC portal\nPredsednik Aleksandar Vučić izjavio je tokom obilaska Naučno-tehnološkog parka Beograd, zajedno sa predsednikom Evropskog saveta Šarl Mišelom, da je naša zemlja u prva tri meseca ove godine ostvarila izvoz u IT sektoru u vrednosti od skoro 600 miliona evra.\nTakođe, rekao je da za NTP Beograd treba da se gradi još jedna zgrada i da je pre četiri godine tu bilo svega dvadesetak inovativnih kompanija, dok ih sada ima oko120.\nVučić i Mišel su posetili Naučno-tehnološki park Beograd, gde će prisustvovati potpisivanju sporazuma o zajedničkom projektu odnosno finansiranju srpske istraživačke i startap zajednice u ukupnom iznosu od 84,5 miliona evra.\nRazgovarao je sa vlasnikom "Charge&Go" Milošem Kostićem koji mu je predstavio inovativnu platformu koja umrežava vozace električnih automobila i vlasnike punjača.\nPomoću platforme se može upravljati energijom i potrošnjom na samim sistemima stanica, kao i obaviti daljinska povera svakog punjača.\n"Prazna vam je baterija i pitate se gde da pronađte punjač, kako to da obavite i koliko to košta", rekao je Kostić i istakao da preko vozači mogu putem jednog klika na mobilnom telefonu da pronađu punjač, obave usluge i završe put.\nVučić ga je pitao koliko košta punjenje,a Kostić mu je rekao:\n"To se trenutno meri po minutu, najači i najbrži su na autoputevima, na pređenih 100 km ako noću pune kod kuće to iznosi 1,5 evra, a na autoputu između četiri i pet evra, što je skoro nego duplo niža cena od dizela", naveo je on.\nVučić je razgovarao i sa predstavnicima Anoris tehnology, koji su objasnili da su napravili prvu u svetu pametnu rukavicu za slepe osobe.\nZahvaljujući pametnoj rukavici Anora koju je razvio mladi tim kompanije Anoris Tećnology, slepe i slabovide osobe mogu lakše da se orijentišu u prostoru, da prepoznaju boje, novčanice i objekte, a staratelji ili prijatelji da prate njihovo kretanje.\nAleksandar Vučić\tŠarl Mišel\tBeograd\tEvropski Savet


Naslovna » BG svaštara » Budući Beograd » Blok 18: Izabrano pobedničko rešenje\nNeko drugi 28. juni 2016. Budući Beograd Postavite komentar\nPodručje između Tramvajskog mosta i Gazele „dobilo je viziju budućeg izgleda“, kako je to rekao glavni gradski urbanista Milutin Folić.\nIzabrano je pobedničko rešenje arhitektonsko-urbanističkog konkursa, po kom će se uraditi plan detaljne regulacije i razvijati ovaj izuzetno atraktivan deo grada.\n– Anketni urbanističko-arhitektonski konkurs za Blok 18 na obali Save još jedan je iz niza drugačijih i različitih koje grad organizuje kao profesionalne oglede i provere u prostoru, to jest šta i kako je moguće na najbolji način planirati i graditi. Broj i kvalitet radova u potpunosti su doprineli da proces koji sledi, planska razrada, vrednovanje etapnosti i prioriteti realizacije budu usklađeni sa savremenim tokovima gradogradnje i tržišnim proverama – istakao je Folić.\n– Aktualizacija predmetnog rešenja „blokova u meri urbane modelacije“ i sagledljivog tempa ostvarljivosti iskazani su prvonagrađenim rešenjem, naveo je Folić. Ostali aspekti ovog rešenja, kao i fragmenti nagrađenih i otkupljenih radova, postaju deo fundusa za naredne korake razrade u delu ili pak kao reperi mogućeg ili korektivnog – rekao je glavni urbanista.\nKonkurs je bio javan, otvoren, anketni i jednostepen, a organizovala ga je Direkcija za građevinsko zemljište i izgradnju Beograda, u saradnji sa Udruženjem arhitekata Srbije. (Beoinfo)\nTagoviblok 18 budući beograd novi beograd planovi\nPrethodni Alesandro Ola i Vera Livija Garsija: Multimedijalni performans 1. jula\nSledeći Dom Jevrema Grujića: Kraj prve sezone ovog vikenda


Dan online - Politika: Otvorena sva poglavlja - 2020-12-02\nPolitika VLADA DOSTAVILA SKUPŠTINI IZVJEŠTAJ O EU INTEGRACIJAMA Otvorena sva poglavlja\nVlada je dostavila parlamentu trinaesti polugodišnji izvještaj o ukupnim aktivnostima u okviru procesa integracije Crne Gore u Evropsku uniju, ističući da su otvorena sva poglavlja u pregovaračkom procesu. U pitanju je dokument kojim Vlada informiše Skupštinu o aktivnostima realizovanim u ovom procesu, a u ovom slučaju u pitanju je prvih šest mjeseci ove godine.\n– Crna Gora je u izvještajnom periodu nastavila s usklađivanjem i sprovođenjem pravne tekovine EU na liniji ispunjavanja obaveza iz završnih mjerila. Osim toga, Crna Gora je uspjela da otvori pregovaračko poglavlje osam – konkurencija, čime su otvorena sva poglavlja u pristupnim pregovorima. Otvaranjem pomenutog poglavlja Crna Gora je potvrdila poziciju lidera evropskih integracija i započela zahtjevnu fazu pregovora u kojoj će u fokusu biti poglavlja u kojima je postignuta interna spremnost za njihovo privremeno zatvaranje – navodi se u tekstu izvještaja.\nCrna Gora je, kako se može vidjeti u izvještaju, donijela Program ekonomskih reformi za period 2020.godine do 2022.godine, koji predstavlja najvažniji dokument u ekonomskom dijalogu s EU i ključni strateški dokument zemlje za srednjoročno makroekonomsko i fiskalno programiranje.


Režim brani Ratka Mladića čak i od krečenja! - Žene u crnom\nDivimo se ovom hrabrom i odgovornom činu. Aktivisti i aktivistkinje Inicijative mladih nisu bili ni rođeni ili su bili deca u vreme kada su u ime srpskog naroda vršeni najstravičniji zločini nad onima koji su smatrani pripadnicima nižih rasa (uključujući i genocid u Srebrenici). Iskazujemo i našu solidarnu podršku ovim mladim ljudima koji pokazuju najviši stepen odgovornosti za zlodela počinjena u naše ime.\nMeđutim, tako ne misli i aktuelna vlast: skup je zabranjen sa obrazloženjem da policija ne bi mogla da spreči krvave sukobe između onih koji bi da uklone lik pomenutog zločinca i onih koji bi da nasilno brane lažnog heroja Ratka Mladića.\nZabranom javnog skupa posvećenoga uklanjanju murala sa likom ratnog zločinca Ratka Mladića aktuelna vlast pokazala je da istrajava na odbrani jednog od najgorih zločinaca u istoriji srpskog naroda i Evrope. Opšte je poznato da policija ima snage da efikasno spreči svako nasilje, ali samo ako joj se ne onemogućava da interveniše protiv onih koji koriste nasilje. Očigledno je da se ovde radi upravo o tome: neonacističke grupe koje su najavile sprečavanje uklanjanja murala dele obožavanje ratnih zločinaca sa aktuelnim vrhom vlasti. Na taj se način oni potvrđuju svoje opredeljenje da istrajavaju u odbrani lika i dela Ratka Mladića.\nTime ona pokazuje svoju doslednost u sprečavanju suočavanja sa zločinačkim teretom nedavne prošlosti, čime daje svoj doprinos rehabilitaciji zločina i zločinaca i nanosi nesagledive štete zemlji i narodu za čiji se boljitak navodno zalaže.\nBeograd, 8. 11. 2021.


Bitka za bebe | Fond B92\nBitka za bebe je najpoznatija akcija Fonda B92, kao i jedna od najvećih i najuspešnijih humanitarnih akcija na ovim prostorima. Pokrenuta je u jesen 2011, nakon potresne reportaže o neadekvatnim uslovima u srpskim porodilištima, a za cilj je imala rešavanje problema prevremeno rođene dece.\nKroz Bitku za bebe obezbeđeno 219 inkubatora za 50 zdravstvenih ustanova u preko 40 gradova u Srbiji. U akciju je bilo uključeno preko 700 kompanija, institucija, organizacija i preko milion pojedinaca koji su donirali više od 2,5 miliona evra.\nNastavak ovog poduhvata od 2012. odvija se kroz akciju Bitka za porodilišta, u okviru koje se uz podršku donatora nabavlja neophodna neonatološka i ginekološka oprema. Za preko 70 zdravstvenih ustanova u zemlji (porodilišta, domovi zdravlja, dečje klinike) obezbeđena je medicinska oprema vredna više od 3,5 miliona evra. Do sada je proglašena 41 pobeda u porodilištima koja su dobila svu novu neophodnu opremu za zbrinjavanje majki i beba, a do proglašenja potpune pobede preostalo je da se obezbedi oprema za još 11 ustanova ovog tipa.\nNaslanjajuću se na ovu priču Fond B92 je u saradnji sa mnogobrojnim partnerima organizovao i niz pojedinačnih akcija, kao što je obnavljanje pojedinih segmenata Urgentnog centra. Za Urgentni centar i druge velike klinike u sklopu Kliničkog centra Srbije (neurohirurgija, pulmologija, endokrinologija...) tokom nekoliko godina prikupljeno je više od 600.000 evra za nabavku najsavremenije opreme, a u rekonstrukciju delova Urgentnog centra uloženo je oko 200.000 evra.\nBitka za bebe i Bitka za porodilišta su višestruko nagrađivane nacionalnim i međunarodim priznanjima, ali je najveće priznanje svakako društvena prepoznatljivost i postignuti rezultati.\nVesti - Bitka za bebe


Ova dokumenta su vam potrebna da biste se prijavili za podsticaje za kupovinu novih traktora - Bolja Zemlja\nOva dokumenta su vam potrebna da biste se prijavili za podsticaje za kupovinu novih traktora\nNajviši ukupni iznos podsticaja koji korisnik može da ostvari za jednu kalendarsku godinu je 800.000 dinara, a rok za podnošenje zahteva je do kraja maja.\nOVDE možete pročitati ko sve ostvaruje pravo na podsticaje, a važno je napomenuti da poljoprivrednik može podneti samo jedan zahtev za ostvarivanje prava na podsticaje u toku jedne kalendarske godine i može ostvariti pravo na podsticaje za nabavku samo jednog traktora.\nOsim zahteva, podnosiocima potrebna su i sledeća dokumenta, koja su navedena u Pravilniku o podsticaju za investicije u fizičku imovinu poljoprivrednih gazdinstava:\n8) potvrdu nadležnog pokrajinskog organa da za predmetnu investiciju ne koristi podsticaje po nekom drugom osnovu (subvencije, podsticaji, donacije), odnosno da ista investicija nije predmet drugog postupka za korišćenje podsticaja – ako podnosilac zahteva ima prebivalište, odnosno sedište na teritoriji autonomne pokrajine;\nDokumentacija ovog pravilnika mora biti izdata u periodu od 1. januara tekuće kalendarske godine za koju se podnosi zahtev do dana podnošenja zahteva za ostvarivanje prava na podsticaje.\nAko je podnosilac zahteva preduzetnik, privredno društvo ili zemljoradnička zadruga, potrebno je da ima i potvrdu Agencije za privredne registre da:\nAko podnosilac u Registru ima upisano poljoprivredno zemljište pod proizvodnjom grožđa, pored navedene dokumentacije uz zahtev podnosi i kopiju rešenja o upisu u Vinogradarski registar u skladu sa zakonom koji uređuje vino.\nOVDE pogledajte kako izgleda zahtev za ostvarivanje prava na podsticaje za investicije u fizičku imovinu poljoprivrednog gazdinstva za nabavku novog traktora.\nPrethodni tekstMagični napitak – kakao je čuvar srca, mozga i kože\nSledeći tekstLANA – Nova sorta šljive stiže iz Čačka


Niška televizija » Vučić i ministri položili venac na mesto ubistva Đinđića\nVučić i ministri položili venac na mesto ubistva Đinđića\nObjavljeno 12.03.2015. 10:57\nBEOGRAD – Članovi Vlade Srbije, predvođeni premijerom Aleksandrom Vučićem, jutros su odali poštu i položili venac na spomen-ploču u dvorištu vlade gde je 12. marta 2003. godine ubijen premijer Zoran Đinđić.\nVučić je položio venac na mestu ubistva.\nPočast Đinđiću odali su i ministri Ivica Dačić, Nebojša Stefanović, Bratislav Gašić, Rasim Ljajić , Kori Udovički , Aleksandar Vulin , Srđan Verbić …\nPolaganjem venaca u dvorištu Vlade Srbije i na Novom groblju u Beogradu, kao i šetnjom centralnim ulicama Beograda danas će biti obeleženo 12 godina od ubistva premijera Srbije i lidera Demokratske stranke Zorana Đinđića.\nĐinđić je pogođen hicem u grudi, u dvorištu zgrade srpske vlade 12. marta 2003. u 12.25 časova, a njegov telohranitelj je tom prilikom ranjen.\ntanjug 12.03.2015 09:16\nFoto Screenshot Video Tanjug\nNeprohodan regionalni put Aleksandrovac-Jošanička Banja


Priština dostavila ambasadama Kvinte nacrt sporazuma o normalizaciji sa Srbijom | Ekspres.net\nPriština dostavila ambasadama Kvinte nacrt sporazuma o normalizaciji sa Srbijom\nVlada Kosova dostavila je ambasadama Kvinte i Kancelariji EU u Prištini nacrt sporazuma o normalizaciji odnosa sa Srbijom u kome se kao preduslov napretka u dijalogu navode medjusobno priznanje i poštovanje postojećih granica, piše danas Koha ditore. Po navodima dnevnika, predlog sporazuma sa 18 poglavlja koji je finalizovan prošle nedelje, biće dostavljen i poslanicima Skupštine Kosova. U nacrtu su data rešenja za ostvarivanje svih dosadašnjih sporazuma koji su postignuti u okviru dijaloga u Briselu, a koji još nisu realizovani.\nU prvom poglavlju predloga sporazuma se ističe da normalizacija odnosa Kosova i Srbije zahteva “sui generis” pristup kao i strukture koje predstavljaju zajedničke interese.\n“Strane se slažu da je svaka od njih suverena država. Strane su saglasne da će podržati jedna drugu na unapredjenju njihovih interesa kao članica medjunarodnih i nadnacionalnih organizacija, uključujući i UN u slučaju Kosova”, kaže se u jednom paragrafu prvog poglavlja.\nNavodi se i da su strane saglasne “da se ne blokiraju ili podstiču druge da blokiraju učlanjenje Republike Kosovo u medjunarodne organizacije, uključujući, bez ikakvog ograničenja, EU, Savet Evrope i OEBS”.\nU drugom poglavlju se govori o merama koje treba preduzeti u izgradnji medjusobnog poverenja izmedju dva naroda, pa se navodi da to treba ostvariti “putem programa koji promovišu razmenu u oblasti obrazovanja i vaspitanja mladih, kao i kroz ostvarivanje ljudskih i manjinskih prava”.\n“Strane se zalažu za slobodnu trgovinu u skladu sa procesom integracije u EU i u skladu sa relevantnim principima Svetske trgovinske organizacije koje treba primeniti na transparentan i nediskriminatorski način”, piše u predlogu sporazuma.\nPredlogom sporazuma je predvidjeno i stvaranje Asocijacije-Zajednice opština sa srpskom većinom za koju se navodi da će biti osnovana u skladu sa Ustavom Kosova, prvim sporazumom o principima za normalizaciju odnosa Kosova i Srbije, potpisanim aprila 2013. godine, presudom Ustavnog suda i Evropskom poveljom o lokalnoj samoupravi.\nNavodi se i da se strane slažu da “nadležni sudovi Kosova mogu da zabrane svaku funkciju ili delatnost Asocijacije opština sa srpskom većinom ako se time dovodi u pitanje ustavni poredak, gaze ljudska prava ili podstiče nacionalna ili verska mržnja”.\nNacrtom je predvidjeno da je za stupanje sporazuma na snagu neophodna ratifikacija u parlamentima dve zemlje kao i dostavljanje instrumenata ratifikacije u pravnu kancelariju Ujedinjenih nacija u skladu sa članom 102 Povelje UN.\nTags Kancelarija EUnacrt sporazumnormalizacija odnosaprištinazemlje kvinte\nEKSPRES NA LICU MESTA, KOSOVO: Glupe priče o ozbiljnoj stvari EU OČEKUJE DA SE SVI POSTIGNUTI DOGOVORI PRIMENE BEZ ODLAGANJA: Priština od Brisela dobila “produžetke” OD OVK DO JNA ENVER HODŽAJ ZAMENIK HARADINAJA: Takse na sve srpske proizvode — 100 odsto


Ivana Aleksić, složili su se mnogi, izgleda nikada lepše. Ona je veoma aktivna na društvenim mrežama, pa je sada pokazala novu frizuru, te joj pojedini poručuju da izgleda "kao top-model".\nSada je češće možemo videti našminkanu i doteranu, a kako sad izgleda Ivana Aleksić pogledajte u nastavku.\nIvana je, podsetimo, iznajmila stan, jer ne želi da živi u stanu gde je živela sa Nenadom, ali nije poznato na kojoj je lokaciji.\nDa li je ostala na Novom Beogradu ili otišla dalje, ona krije, jer ne želi da joj ispred zgrade dolaze fanovi Tare Simov, što je bio slučaj, i uznemiravaju je.


Delegacija EU: Nema planova za uvođenje bilo kakvih sankcija Srbiji - Boom93\nDelegacija EU: Nema planova za uvođenje bilo kakvih sankcija Srbiji\nNema sankcija Evropske unije protiv Srbije i nema planova za uvođenje bilo kakvih sankcija Srbiji, poručuju iz Delegacije EU u Beogradu, reagujući na različite informacije i izjave u domaćoj javnosti.\nKako je FoNetu rečeno u Delegaciji, “sankcije EU, povodom ruske invazije na Ukrajinu, usmerene su na dve zemlje koja su jasno odgovorne za to, Rusiju i Belorusiju, kao i na određeni broj pojedinaca i kompanija u ovim zemljama“.\nPrema objašnjenju Delegacije, „ove sankcije su usmerene na one koji su odgovorni za rat i za cilj imaju da osakate sposobnost predsednika Putina da finansira invaziju Ukrajine”.\n“Trenutno smo u kontaktu sa srpskim vlastima kako bismo razjasnili sve zabrinutosti koje bi mogle da se odnose na primenu restriktivnih mera”, naglašavaju u Delegaciji EU.\nPodsećaju da je EU jačala podršku u oblasti energetske bezbednosti, obezbeđivanjem sredstava za investicije u energetsku efikasnost, obnovljive izvore energije, izgradnju i rehabilitaciju Transbalkanskog elektroenergetskog koridora, da bi se smanjila zavisnost od fosilnih goriva, pomogla bolja integracija energetske mreže i pristup energiji iz više izvora.\nKako ističu u Delegaciji, “početak radova na gasnom interkonektoru Srbija-Bugarska u januaru 2022. godine, za koji EU obezbeđuje bespovratna sredstva od skoro 50 miliona evra, važan je zajednički korak EU i Srbije ka obezbeđivanju i diversifikaciji snabdevanja Srbije gasom”.\n“U bliskom kontaktu sa Sekretarijatom Energetske zajednice, takođe pratimo i situaciju cena i dimenziju sigurnosti snabdevanja u regionu”, dodaju u Delegaciji i zaključuju da EU radi sa svim partnerima na Zapadnom Balkanu radi na ublažavanju uticaja rata na njihove ekonomije i društva.\nOznakeEvropska unija sankcije Srbija Ukrajina\nPonoš osnovao stranku „Srbija centar“\nProglašenje konačnih rezultata parlamentarnih izbora do 8. jula, rok za konstituisanje Skupštine 7. avgust\nStudenti odgovorili na uvredu voditeljke TV Happy da se prodaju za hiljadu dinara (VIDEO)\nAleksandar Vučić dolazi u Požarevac?\nDanas: U igri za predsednika Skupštine Srbije tri imena\nKoji državni funkcioneri će učestvovati na Paradi ponosa u Beogradu?


source.ba | Vijeće ministara BiH: Akcize na litar goriva veće za 15 feninga\nVijeće ministara BiH: Akcize na litar goriva veće za 15 feninga\nUslijed očekivanog ekonomskog rasta partnera Bosne i Hercegovine i nastavka provođenja unutrašnjih reformi bh. ekonomski rast u 2017. godini mogao iznositi 3,5 posto, stoji u informaciji Direkcije za ekonomsko planiranje o perspektivama za Bosnu i Hercegovinu 2017 - 2019. godine koju je na današnjoj sjednici usvojilo Vijeće ministara BiH.\nIstovremeno je u 2018. godini projeciran rast od 3,7 posto, uz neznatno jačanje stope na nivo od 3,8 posto u 2019. godini.\nUz viši nivo ekonomskog rasta i povećanje investicionih ulaganja (domaćih i inostranih) u periodu 2017 - 2019. očekuje se viši nivo iskorištenosti kapaciteta i povećanje industrijske proizvodnje za više od pet posto.\nPredviđanja Direkcije ukazuju da bi povoljnije okruženje, uz jačanje izvoznog rasta i rasta zaposlenosti, u 2017. godini trebalo dovesti i do jačanja privatnih investicija za koje se očekuje skroman pozitivan rast, nakon 2015. godine, te daljnje postupno jačanje do 2019. godine.\nVijeće ministara BiH utvrdilo je izmjene i dopune Zakona o akcizama u Bosni i Hercegovini, Zakona o uplatama na jedinstveni račun i raspodjeli prihoda i izmjeni Zakona o sistemu indirektnog oporezivanja u Bosni i Hercegovini.\nPrijedlogom izmjena i dopuna Zakona o akcizama u Bosni i Hercegovini preciziraju se akcize na naftu i naftne derivate, i to 10 feninga po litru goriva za izgradnju autocesta i pet feninga za izgradnju magistralnih i regionalnih cesta.\nOve izmjene prate prijedlozi izmjena i dopuna Zakona o uplatama na jedinstveni račun i raspodjeli prihoda te Zakona o sistemu indirektnog oporezivanja u Bosni i Hercegovini.\nUpravni odbor Uprave za indirektno oporezivanje BiH ranije tekstove zakona uskladit će s raspravom na današnjoj sjednicom, nakon čega će set prijedloga zakona biti dostavljen Parlamentarnoj skupštini BiH na razmatranje po hitnoj proceduri.\nVijeće ministara BiH usvojilo je Politiku Vijeća ministara BiH o ograničavanju javne potrošnje na plaće i naknade uposlenih u institucijama BiH, čime je realiziran dio obveza iz Reformske agende 2015. - 2018. godine, ali i dio obveza iz Pisma namjere koje su vlasti BiH uputile Međunarodnom monetarnom fondu iz nadležnosti Vijeća ministara BiH.\nPrema Politici, u institucijama BiH nema povećanja osnovice na plaću, uključujući povećanje osnovice na plaću, koeficijenata i naknada uposlenih, a u srednjoročnom periodu bit će izrađeni planovi za smanjenje administracije u institucijama BiH, kako bi javna uprava bila efikasnija i jednostavnija s manje troškova.\nVijeća ministara BiH na današnjoj sjednici u Sarajevu oštro je osudilo teroristički napad na aerodromu Kemal Ataturk u Istanbulu u kojem je smrtno stradalo i povrijeđeno više desetina osoba i izrazilo podršku Vladi Republike Turske u borbi protiv terorizma.\nTagovi: Vijece ministaraGorivoAkcize


► SAD podigle optužnice protiv 12 ruskih agenata zbog hakovanja tokom izbornog\nOptuženi su za hakovanje kompjuterske mreže Demokratskog nacionalnog komiteta i izbornog štaba kandidatkinje demokrata Hilari Klinton, u okviru istrage specijalnog savetnika Roberta Mulera o mešanju Rusije u izborni proces i eventualnoj povezanosti s Moskvom izbornog štaba tadašnjeg kandidata, a sada predsednika Donalda Trampa.\nPodizanje optužnica danas je objavio zamenik ministra pravde SAD Rod Rozenštajn, koji je rekao da su ruski agenti ukrali podatke o 500.000 američkih birača, prenosi Asošiejted pres.\nDo sada su tri kompanije i 20 osoba optuženi u Mulerovoj istrazi, a među njima su četiri bivša Trampova saradnika i 13 ruskih državljana.\nDemokrate traže da se otkaže samit u Helsinkiju\nLider demokrata u Senatu SAD Čak Šumer pozvao je danas predsednika Donalda Trampa da otkaže skori sastanak s predsednikom Rusije u svetlu novih optužnica protiv 12 ruskih obaveštajaca zbog hakovanja i-mejlova demokrata tokom američkih izbora 2016.\nŠumer je rekao da su te optužnice "dokaz onoga što izgleda razumeju svi osim predsednika, da je predsednik (Rusije Vladimir) Putin protivnik koji se mešao u američke izbore da bi pomogao Trampu da pobedi".\nOn je rekao da bi Tramp trebalo da otkaže sastanak s Putinom dok Rusija ne preduzme korake koji dokazuju da se u budućnosti neće mešati u izbore.\nPrema navodima optužnice, 12 ruskih obaveštajaca je ukralo podatke 500.000 američkih glasača.\nAmeričke obaveštajne agencije navode da je rusko mešanje za cilj imalo pomoć Trampovoj kampanji i nanošenje štete kampanji Hilari Klinton.\nRusija osudila američke optužnice protiv navodnih obaveštajaca\nRusko ministarstvo spoljnih poslova osudilo je danas američke optužnice protiv 12 navodnih ruskih vojnih obaveštajaca zbog hakovanja i-mejl naloga Demokratske stranke tokom predizborne kampanje 2016.\nU saopštenju se navodi da je "očigledna svrha optužnica kvarenje atmosfere" pred, za ponedeljak zakazani susret predsednika dve zemlje, Vladimira Putina i Donalda Trampa.\nZa to su u saopštenju okrivljene "uticajne političke snage u SAD koje se protive normalizaciji odnosa dve zemlje i koje su dve godine izmišljale očigledne klevete".\n"Za žaljenje je činjenica da je širenje pogrešnih informacija u Vašingtonu postao standard i da se pokreću krivični predmeti zbog očigledno političkih razloga", navedeno je u saopštenju.\nRusija negira da se mešala u američke izbore.\nBela kuća: Samit će biti održan\nBela kuća je danas potvrdila da će sastanak predsednika SAD i Rusije, Donalda Trampa i Vladimira Putina, biti održan po planu, uprkos pozivima da on bude otkazan.\n"Sastanka će biti", rekla je portparolka Sara Hakabi Sanders.\nNešto ranije je lider demokrata u Senatu Čak Šumer pozvao na otkazivanje samita zbog optužnica protiv navodnih ruskih obaveštajaca zbog mešanja u američke predsedničke izbore.


Huawei Ascend G510 dekodiranje kod Doktor Mobila u Beogradu\nHuawei Ascend G510 dekodiranje\nU servisu mobilnih telefona Doktor Mobil nudimo vam Huawei Ascend G510 dekodiranje, kao i kompletan servis hardvera i softvera Huawei telefona. Nalazimo se u Beogradu, a ako niste u mogućnosti lično da dođete do nas, možete nam vaš telefon poslati i kurirskom službom.\nJoš jedan u nizu pristupačnih Android telefona stiže nam iz kineske kompanije Huawei – govorimo o modelu Ascend G510. Ovaj uređaj nudi zanimljiv spoj karakteristika koje će se dopasti onima koji žele nešto napredniji Android telefon, po pristupačnoj ceni. Jedna od prvih stvari koje primećujemo ovde je veliki ekran od 4,5 inča koji ima zadovoljavajući prikaz sadržaja zahvaljući svom IPS displeju.\nTu je i jedna od najnovih verzija Android operativnog sistema Jelly Bean, što je postalo uobičajeno za ovu klasu telefona. Procesor je takođe jedna od svetlijih tačaka Huawei Ascend G510 – u telefonu se nalazi brz dvojezgarni procesor, koji garantuje udoban rad za većinu korisnika.\nZajedno sa povoljnom cenom, sve ovo čini ovaj telefon veoma primamljivim za one koji žele razumno rešenje za svoj smart telefon.\nPovoljna cena još više dolazi do izražaja kada govorimo o mobilnim operaterima, gde se ovaj model nudi već od 1 dinar. Naravno, krajnja cena zavisi od izabranog tarifnog profila.\nHuawei Ascend G510 možete pronaći kod domaćih operatera u Vip i Telenor mreži, u inostranstvu kod drugih operatera, ali takvi telefoni su ograničeni samo na rad sa jednom mrežom. Drugim rečima, takav telefon je zaključan i neće raditi sa SIM karticama drugih operatera.\nOvaj problem može se jednostavno rešiti dekodiranjem telefona. Uslugu dekodiranja Huawei Ascend G510 možete pronaći u servisu mobilnih telefona Doktor Mobil u Beogradu.\nOsim dekodiranja, u prilici smo da vam ponudimo i kompletan servis hardvera i softvera telefona, ubacivanje srpskog menija, kao i ubacivanje dodatnih aplikacija u uređaj, kao što je GPS navigacija.\nZa više informacija i cenu za Huawei Ascend G510 dekodiranje pozovite nas na naše telefone, pošaljite nam email ili posetite naš servis mobilnih telefona u Beogradu.\nTagovi: otkljucavanje huawei g510\nSamsung Note N7000 staklo zamena navigacija za android otkljucavanje LG E610 otkljucavanje telefona samsung otkljucavanje htc one m9 webOS Nokia Lumia 800 navigacija za mobilni otkljucavanje iphone 4 otkljucavanje huawei samsung galaxy s9 zamena polomljenog stakla oštećenja mobilnog navigacija za mobilni telefon HP otkljucavanje htc telefona gps navigacije nokia c3 otkljucavanje ogrebotine na mobilnom Lumia 800 Batmen edition otkljucavanje LG L5 galaxy note otkljucavane otkljucavanje telefona telenor samsung i9300 otkljucavanje otkljucavanje sony xperia navigacija za android telefone samsung galaxy s9+ polomljen ekran open source iphone 4 otkljucavanje navigacija galaxy s9+ zamena displeja zamena baterije -Samsung Galaxy J6+ samsung galaxy a9 zamena stakla otkljucavanje telefona mts otkljucavanje samsung telefona SMS na mobilnom telefonu igo navigacija za android HTC Linux padovi mobilnog telefona sms poruke otpornost mobilnog telefona samsung s9 puklo napuklo staklo potapanje mobilnog u vodu Windows Phone 8 otkljucavanje iphone


Armija hakera iz Severne Koreje ukrala je stotine miliona dolara tokom 2020. godine, a taj novac iskorišćen je za finansiranje programa za nuklearno oružje, otkriva izveštaj Ujedinjenih nacija. CNN je imao uvid u dokument u kojem se režim Kim Džong… »\nOglasila se i jedna od država članica Ujedinjenih nacija. Severnokorejski hakeri ukrali su više od 300 miliona dolara da bi prošle godine podržali posrnulu ekonomiju i finansirali nuklearne ambicije lidera Kim Džong Una, navodi se u nacrtu… »\nKim Džong UN zabranio zatamnjena stakla: Razlog potpuno neuobičajen - prvi vozači već kažnjeni\nNavodi se da se mnogi protive novim pravilima. Severna Koreja navodno zabranjuje zatamnjena stakla, a strani mediji tvrde da je to deo pokušaja kako bi se odbranili od "žutog talasa kapitalizma" koji se "ubrzano širi među omladinom". Kako prenosi … »\nPrema podacima koje je danas objavila američka CIA, samo 26 odsto populacije u Severnoj Koreji ima pristup električnoj energiji. Prema podacima koje je danas objavila američka CIA, samo 26 odsto populacije u Severnoj Koreji ima pristup električnoj… »\nAmbasador pobegao od Kimovog režima, sada otkrio detalje: "On neće da denuklearizuje Severnu Koreju"\nTelegraf pre 27 dana\nRju je ocenio i da su prethodne američke administracije sebe saterale u ćorsokak zahtevajući unapred denuklearizaciju u pregovorima sa Pjongjangom. Bivši ambasador Severne Koreje u Kuvajtu Rju Hjeon-vu smatra da severnokorejski lider Kim Džong Un… »\nSEVERNA Koreja mogla bi pokušati da se "nametne" spoljnopolitičkoj agencijidi američkog predsednika Džoa Bajdena pojačavanjem raketnih testova, upozorili su eksperti ua zatvorenu državu. Odnos između Kim Džong-una i SAD-a ispunjen je decenijama… »\nSevernokorejski lider Kim Džong Un (37) pohvalio se novim balističkim raketama, koje se lansiraju sa podmornica, i zapretio da se neće libiti da ih upotrebi ukoliko budući američki predsednik Džo Bajden bude vodio agresivnu i neprijateljsku politiku… »\nLiderov plan postao veoma brzo uspešan. Kim Džong Un, lider Severne Koreje, ličnost je koja, ma šta god uradio, izaziva pažnju svetskih medija. U Severnoj Koreji situacija je sasvim drugačija, narod je naviknut na kult ličnosti i vrhovnog vođe… »\nNa KiM četvoro preminulih, 453 novozaraženih koronavirusom\nNova pre 54 minutajoš 41 povezana\nViše od 10.000 građana sa KiM primilo antikovid vakcinu


Aerodrom zabeležio sedam puta veću dobit | Kamatica\nPočetna > vest > Aerodrom zabeležio sedam puta veću dobit\nTekst objavljen: 29.07.2015 13:33\nAerodrom Nikola Tesla u prvih pet meseci ove godine zabeležio je u sedam puta veću dobit nego u istom periodu prethodne godine, izjavio je danas premijer Aleksandar Vučić.\tOn je na konferenciji za novinare rekao da je nacionalni avioprevoznik Air Serbia ostvarila veći prihod ove u odnosu na isti period prethodne godine.\nVučić je na konferenciji za novinare, predstavljajući rezultate rada nakon godine od početka fiskalnih i ekonomskih reformi, rekao i da je renoviran Terminal jedan na Aerodromu i da se očekuje i da se uradi i terminal dva koji će doprineti jos većem povećanju putnika.\nAir Serbia je na isti period proše godine ostvarila 1.200.000 putnika u odnosu na 942.000, te da je broj destinacija povećan na 40 sa 38, a povećan je i prevoz robe u odnosu na prvi kvartal prošle godine.\nAerodrom Beograd er srbija prihod aerodroma


Zavod za zdravstvenu zaštitu radnika Niš - "Rano otkrivanje glaukoma kod osoba sa invaliditetom" – projektna aktivnost u opštinama Boljevac, Svrljig i Soko Banja kao i u Zavodu za zdravstvenu zaštitu radniku “Niš”\n"Rano otkrivanje glaukoma kod osoba sa invaliditetom" – projektna aktivnost u opštinama Boljevac, Svrljig i Soko Banja kao i u Zavodu za zdravstvenu zaštitu radniku “Niš”\nU periodu od 26.07.do 01.08.2019. godine obavljeni su očni pregledi i bezkontaktno merenje visine očnog pritiska kao i edukacija stanovnika opština Boljevac, Svrljig i Soko Banja o značaju ranog otkrivanja glaukoma. Članovi projektnog tima Zavoda su pomenute aktivnosti obavili u Domovima zdravlja Boljevac i Svrljig, kao i u centralnom objektu Specijalne bolnice “Soko Banja”.\nPregledi su obavljeni i u Zavodu za zdravstvenu zaštitu radnika, u zdravstvenoj stanici “Dispanzer Ei” koja je u potpunosti prilagođena osobama sa invaliditetom. Pregledano je nekoliko stotina osoba, a kod veoma malog broja su po prvi put izmerene povišene vrednosti očnog pritiska. Svaka pregledana osoba je dobila lekarski izveštaj sa vrednostima visine očnog pritiska, a osobe kod koji su izmerene povišene vrednosti su upućene da se jave svom oftalmologu na dalje praćenje i dijagnostiku.


Srbija opet između čekića i nakovnja - Kosova i novih zapadnih pritisaka - Sputnjik Srbija\n10:17 25 Novembar 2020\n17:24 05.06.2020 Preuzmite kraći link\nOvo je saglasan stav sagovornika Sputnjika dr Slobodana Zečevića ia Instituta za evropske studije i bivšeg diplomate Zorana Milivojevića kada je reč o daljem toku kosovskih pregovora i izazova koji nas čekaju u rešavanju ovog pitanja.\nNa pitanje, čime to sada Zapad, pritisnut masom svojih problema, može da nas uceni, Zečević podseća na činjenicu da Srbija sa EU ima 70 odsto ekonomske razmene. Dakle, svako odbijanje rešenja koje nam bude ponuđeno za Kosovo, a mi ga odbijemo, može da ima za posledicu - ekonomske sankcije.\nSrbija pred novim pritiscima zbog Kosova\n„Amerika ima moć da prekine sve privredne tokove i da u nekoj formi sankcija utiče na druge države, osim Rusije i Kine, da prekinu privrednu saradnju sa nekom zemljom. Dakle, u tom ekonomskom smislu, oni bi i te kako mogli da nas pritiskaju ako budu hteli,“ kaže dr Zečević.\nZapadna vizija jeste da nas polako integrišu u Evropu, na neki način, ali pre toga očekuju da problem Kosova bude rešen, i to na način na koji oni hoće.\n„Oni nama za sada prete samo time da će nas usporiti u procesu evrointegarcija, što je već urađeno, na kraju krajeva. To se odražava na naš ekonomski razvoj. Za sada nema konkretnih pretnji sancijama, ali opasnost postoji. Ona se najviše krije u eventualnom koordiniranom nastupu EU i Amerike koji je moguć. A do toga bi došlo ako se oni dogovore oko nekog zajedničkog rešenja koje bi pokušali da nam nametnu. Posle bi tek usledile pretnje, ako to odbijemo. I onda bi moglo da dođe do eskalacije,“ napominje dr Zečević.\nSavim je sigurno da naša situacija nije laka, ali u korist nam ide to što se Kina izdigla kao ekonomska sila, kao i Rusija, tako da Zapad, smatra naš sagovornik, ne može da nam preti baš u onoj meri kako su to mogli devdesetih godina.\nTo što su se stvari donekle izmenile i u samoj EU ali i Americi, bar u aktuelnojj admnistraciji, dodaje Milivojević, ne menja činjenicu da i jedna i druga strana od nas očekuju - priznanje Kosova.\nOpasan spoj EU i Amerike\n„U tom smislu treba očekivati ofanzivan nastup obe strane. Kada jer reč o Americi savim je sigurno da će ubrzo Ričard Grenel zatražiti nastvaa dijaloga u kome će on nastaviti sa koceptom koji je već započeo – ekonomskim paketom. Naravo, pod pritiskom da se kosovsko pitanje što pre moguće reši, odnosno za vreme Trampovog mandata,“ kaže Milivojević.\nKada pričamo o EU jasno je da je Kosovo ključno pitanje za reševanje sveobuhvatnog pitanja za region takozvanog Zapadnog Blakana, koji je u neposrednom geostrateškom interesu EU.\n„Bez rešenja kosovskog pitanja ne može se razgovarati o regionu. Ovaj region je za EU postao važan i zbog toga što bi EU preko njega da se vrati na globalnu scenu kao igrač i da reši neke svoje geoplitičke pozicije vezano za odnose sa Rusijom, ali i za transatlanske odnose,“ dodaje sagovornik Sputnjika.\nMilovojević podseća i da je evropski posrednik u dijalogu Miroslav Lajčak najavio da je mart iduće godine, kada mu ističe mandat, neki rok kada on i EU očekuju da pitanje Kosova bude završeno.\n„Strateški cilj srpske politike jeste EU, ali takav stav isključuje se, ako se odbije plan za Kosovo koji joj se bude ponudio“, objašnjava Milivojević.\nEU će morati da nađe mehanizam\nDrugim rečima, dodaje on, prizanje Kosova koje od nas na Zapadu traže, kosi sa namerom da uđemo u EU, s obzirom da mi imao stav da nećemo priznati Kosovo.\nKako će Srbija izbeći da se opredeljuje o tim stvarima, sada je teško reći, kaže Milivojević koji smatra da za sada ne postoje uslovi da se zvanični stav Beograda promeni, i da se Kosovo prizna.\n„Mislim da mi ne bi trebalo da se odlučujemo između Kosova i EU. Ukoliko EU ima intersa za ovaj region i za Srbiju moraće da uvaži i srpske intersese i stav da nije moguće usloviti Srbiju isključivim priznanjem Kosova. Prema tome, ne radi se samo o tome da Srbija mora da se lomi na ovom pitanju već i druga strana. EU mora da sagleda jasno šta je njen geopolitički interes, moraće da se nađe mehanizam koji će uvažiti naše interse i koji neće podrazumevati ovu vrstu isključivosti da je priznanje Kosova jedini uslov da se razgovara o ulasku Srbije u EU,“ zaključuje Milivojević.\nVučić je, inače, istakao da će u procesu koji sledi oko Kosova, Srbija morati da se pita, i dodao da nemamo primedbe na razgovore koje smo imali u EU, kao i u razgovorima sa Grenelom.\npregovori, Aleksandar Vučić, pritisci, Kosovo


Stav - Blic Online\nUPRKOS TRAMPOVIM KRITIKAMA “Nemačka nije promenila stav o Severnom toku 2”\nNemačka nije promenila svoj stav u vezi sa gasovodom "Sjeverni tok 2" i to je komercijalni projekat, ali je potrebno precizirati ulogu Ukrajine kao tranzitne zemlje za gas, rekla je portparol nemačke Vlade Ulrike Demer.\nUkrajinski ambasador u Beogradu Oleksandr Aleksandrovič, koji je nedavno izjavio da "Rusija zloupotrebljava Srbiju kako bi stvorila haos i izazvala rat na Balkanu", po povratku sa konsultacija u Kijevu kaže da njegov stav ostaje isti, te da Ministarstvo spoljnih poslova njegove zemlje ima "skoro isti takav stav".\nPevačica i ćerka folk zvezde Šabana Šaulića od početka muzičke karijere je smerna na sceni i ne voli da igra na kartu provokacije, a sada je navela i zbog čega je to tako.\nSTOJI IZA SVOG STAVA Naša najlepša voditeljka poručila nešto što se mnogim ženama NEĆE DOPASTI\nVoditeljka Javnog servisa Maja Nikolić otkrila je šta joj smeta kod pripadnica lepšeg pola, a verujemo da se ovaj njen stav neće svideti pojedinim damama.\nČubrilović: Srpska treba da prati stav Srbije o članstvu u NATO\nPredsednik Narodne skupštine Republike Srpske Nedeljko Čubrilović izjavio je danas da Srpska treba da prati stav Srbije kada je reč o članstvu u NATO.\nNajpopularniji hip-hop muzičar iz BiH: Naporna mi je ova današnja muzika bez stava i poruke\nZlatan Hajlovac Kontra jedan je od najpopularnijih hip-hop muzičara iz BiH, a rap muzikom se bavi od 2004. godine. Prepoznat kao muzičar koji u prvi plan svojih pesama stavlja socijalni bunt, vrlo brzo je izgradio svoje ime u svetu hip-hopa BiH.\nSlovačka neće menjati stav u vezi sa Kosovom\nSlovačka neće menjati svoj principijelan stav u vezi sa nepriznavanjem jednostrano proglašene nezavisnosti Kosova, rekao je danas državni sekretar slovačkog Ministarstva inostranih i evropskih poslova Lukaš Parizek na sastanku sa državnim sekretarima Ministarstva spoljnih poslova Srbije Nemanjom Stevanovićem i Ivicom Tončevim.\nPREKARDAŠIO? Erdoganova JEZIVA pretnja: Evropljani neće moći mirno da hodaju ulicama!\n"TRAMP JE KAO DVORSKA LUDA" Čuveni psihijatar: Ako želimo da ga razoružamo, moramo da razumemo i njegove laži\n"Kao Šekspirova budala, Tramp govori stvari koje drugi odbijaju da kažu. Moramo da razumemo njegovu ulogu ukoliko želimo da ga razoružamo", ocenio je čuvenih psihijatar Džejms S. Gordon.\nPolovina građana Srbije ima pozitivan stav o migrantima\nOko 47 odsto građana Srbije ima pozitivan stav o migrantima, a oko 60 odsto saoseća sa njima, pokazuju rezultati istraživanja o stavovima građana o migrantima, koje je danas predstavljeno u Beogradu.\nPREDOMISLIO SE Tramp promenio stav o demonstracijama\nPredsednik SAD Donald Tramp prokomentarisao je danas na tviteru jučerašnje proteste, rekavši da su "mirne demonstracije jedna od karakteristika naše demokratije".\nSTAV IZRAELA NEPROMENJEN Nova ambasadorka Alona Fišer Kam za "Blic": Ne priznajemo Kosovo!\nAlona Fišer Kam, novoizabrana ambasadorka Izraela, u intervjuu za "Blic" govori o posebnoj vezi naše dve zemlje, stavu Izraela prema Kosovu, te da se ovde već oseća kao kod kuće...\nApel zvanične Moskva: Ne politizovati referendum u RS, on ne podriva integritet BiH\nPortparolka ruskog Ministarstva spoljnih poslova Marija Zaharova izjavila je danas da zvanična Moskva apeluje da se ne politizuje pitanje referenduma u Republici Srpskoj i smatra da on ne podriva teritorijalni integritet BiH.\nPRESUDILI LEPOTA, TALENAT I STAV Titula “Miss earth BiH” u rukama Banjalučanke\nDevojke iz Banjaluke još jednom su opravdale epitet “najlepših”. U prilog tome govori podatak da je upravo Ivana Perišić iz Banjaluke ponela titulu “Miss earth BiH”.\nZvaničan stav vlade o tome na koji način će Srbija reagovati na migrantsku krizu biće uskoro poznat, izjavila je danas potpredsednica vlade Zorana Mihajlović, ističući da je Srbija pokazala ozbiljnost i želju da pomogne tim ljudima.\nDSS odgovorio Sandi Rašković Ivić: Iznela lični, a ne stav stranke\nDemokratska stranka Srbije (DSS) saopštila je danas da je izjava predsednice poslаničke grupe te partije u Skupštini Srbije Sаnde Rаšković Ivić o lokalnim koalicijama i izvinjenje biračima DSS što ta stranka sklapa koalicije sa Srpskom naprednom strankom (SNS) njen lični stav i da ne odražava stav DSS-a.\nGenetski modifikovani organizmi (GMO) u hrani su veoma kompleksno pitanje u kojem bi trebalo da učestvuju svi relevantni akteri, naučne institucije i pojedinci, pa da na kraju vidimo koji je stav Srbije o GMO, izjavio je danas ministar poljoprivrede Branislav Nedimović.\nŠtajmajer: Preostale članice EU treba da se dogovore o zajedničkom stavu pred "raskid" sa Britanijom\nNemački ministar spoljnih poslova Frank-Valter Štajnmajer rekao je danas da preostalih 27 članova Evropske unije treba da se dogovore oko zajedničkog stava pred zvanične razgovore o britanskom izlasku iz Unije.


NEDELJA MAGIJE I HUMANITARNI SUSRETI U LEDENOJ ŠUMI -\nPres i komunikacije\nNEDELJA MAGIJE I HUMANITARNI SUSRETI U LEDENOJ ŠUMI\nDanas, u Ledenoj šumi u Novom Sadu, počinje Nedelja magije a svi programski sadržaji biće u znaku podrške i prikupljanja sredstava za troškove lečenja Koste Petkovića, šestogodišnjeg dečaka iz Veternika kome je dijagnostikovana akutna mijeloidna leukemija, AML M5a. Ovoj humanitarnoj akciji se pridružuje i Ledena šuma a deo prihoda od iznajmljenih klizaljki biće doniran u svrhu Kostinog lečenja.\nNedelja magije biće otvorena izložbom „Magija je svuda oko nas“, fotografkinje Jovane Rikalo koja će biti postavljena u saletli Dunavskog parka od 23. decembra do 5. januara. Jovana Rikalo je prepoznatljiva po jedinstvenoj estetici svog fotografskog izraza a izložbom u Ledenoj šumi će posetiocima približiti lični svet magije koji u fokus stavlja zimu, lepotu surealnog i snagu ženske lepote.\nU sredu, 25. decembra, na programu nas od 13 časova očekuje pozorišna predstava za najmlađe „Udarna vest“ u izvođenju trupe „Vragolani“. Od 18 časova će na centralnoj muzičko-scenskoj bini Ledene šume, nastupiti poznati novosadski mađioničar Volare koji će publici predstaviti svoj iluzionistički šou sa jedinstvenim efektima magije ali i uz učešće nekoliko asistenata i same publike.\nU četvrtak, 26. decembra u saletli Dunavskog parka od 18 časova nastupiće komičar Srđan Olman koji će publici predstaviti svoj stand up šou.\nZagrevanje za vikend nam donose Haos animatori koji će nastupiti u petak,27. decembra, od 19 časova sa svojim „Svila i vatra“ performansom.\nU subotu, 28. decembra, od 11 časova, domaćini druženja u Ledenoj šumi su poznati Diznijevi junaci koje nam donose vrhunski animatori iz Play Room igraonica.\nOd 15 do 17 časova posetioci će i ovog vikenda moći da učestvuju u kreativnoj prazničnoj radionici „Radost nam stiže“ koju će voditi kreativni tim pedagoga i psihologa iz Dečijeg sela iz Sremske Kamenice. Svi polaznici će na ovoj radionici imati priliku da kreiraju svoje praznične čestitke, ukrase i poklone. Istovremeno deca iz Dečijeg sela „Dr Milorad Pavlović“ će imati i humanitarnu prodajnu izložbu rukotvorina koja će tokom oba dana vikenda biti upriličena u Ledenoj šumi.\nVečernji program u subotu biće upotpunjen i muzičkim nastupom sastava „Duo Nomadico“ koji će nastupiti na centralnoj muzičko-scenskoj bini od 19 časova. „Duo Nomadico“ svojim repertoarom približava emocije kroz muziku ruskih Roma koja je široj publici poznata po filmu „Cigani lete u nebo“. Nastup dvojca koji čine Neda Nosović (vokal i gitara) i Ivan Seničić (gitara) obiluje snažnim emocijama, buntom i melanholijom koji po pravilu, publiku ne ostavlja ravnodušnom.\nU nedelju, 29. decembra od 11 časova domaćini druženja u Ledenoj šumi biće novosadski Haos animatori a u popodnevnom terminu, od 15 do 17 časova će biti nastavljena i radionica „Radost nam stiže“ koju će voditi kreativni tim pedagoga i psihologa iz Dečijeg sela iz Sremske Kamenice.\nZatvaranje programske Nedelje magije biće obeleženo u nedelju, nastupom dečijeg hora „Bubamare“ iz Bečeja, koji će nastupiti na centrlanoj muzičko-scenskoj bini od 18 časova.\nNakon održavanja Nedelje magije, u Ledenoj šumi će biti organizovana i Dečija nedelja u okviru koje nas očekuje i tradicionalni doček Dečije Nove godine u Novom Sadu koji će se održati 31. decembra u Dunavskom parku, u dnevnom terminu. Satnicu i program Dečije Nove godine, organizatori će objaviti uskoro.\nCopyright 2016 Ledena šuma - Sva prava zadržana.


Svetski dan muzike | Radio Televizija F kanal\njun 22, 2018\tKultura ostavite komentar\nPovodom 21. juna, Svetskog dana muzike sinoć je u holu Narodnog pozorišta Timočke Krajine „Zoran Radmilović“ održan koncert učenika i nastavnika Muzičke škole „Stevan Mokranjac“ u Zaječaru. Brojna publika uživala je u izvođenju dela Mocarta, Njua , Mendelsona, Burmigera, Trujara, Zajca i drugih značajnih kompozitora klasične muzike.\nPozdravljajući okupljene ljubitelje muzike direktorka škole Sandra Nikolić podsetila je da je prvi dan leta posvećen danu muzike zahvaljujući nekadašnjem francuskom ministru kulture Žaku Landu koji je predložio da se najduži dan u godini proslavlja besplatnim koncertima. Od 1997. godine ovaj dan se širom planete proslavlja kao svetski dan muzike jer je tada u Budimpešti potpisana Evropska povelja o prazniku muzike.\nsvetski dan muzike\t2018-06-22\nTagovisvetski dan muzike\nPrethodno Raspust i početak letnje sezone\nSledeće Turistička organizacija grada Zaječara predstavlja turističku ponudu i autentične proizvode našeg kraja\n„Uspavana lepotica“ u sredu u Domu kulture u Kotlujevcu\n„Rimski carevi rođeni na današnjem tlu Srbije“ u Zaječaru (VIDEO)\nIzložba fotografija i dokumenata „Rimski carevi rodjeni na današnjem tlu Srbije“, autora Živomira Tasića otvorena …


Dani energije - energetska tranzicija u rukama građana Evrope\nDani energije – energetska tranzicija u rukama građana Evrope\nSlika: EUSEW 2017\nU okviru Evropske nedelje održive energije (EUSEW) širom Evrope tokom maja i juna organizuju se Dani energije kao podsticaj za prelazak na čistu, sigurnu i efikasnu energiju.\nOvi događaji, koje organizuju građani i zainteresovane strane u Evropi, inspirišu potrošače, preduzeća, investitore i buduće lidere da štede energiju i promovišu energetsku efikasnost i obnovljive izvore energije.\nGotovo svaka aktivnost može biti Dan energije – ovogodišnji događaji kreću se u rasponu od informativnih sesija i konferencija do takmičenja, otvorenih dana i obilazaka – a očekuje se da doprinesu širenju podrške energetskoj tranziciji Evrope među hiljadama posetilaca.\nSvi događaji se održavaju tokom maja i juna, a mnogi od njih se dešavaju u Briselu kao dopuna konferenciji o EUSEW politikama koja se održava od 20. do 22. juna.\nOrganizatori mogu da registruju svoj Dan energije na sajtu EUSEW i tako dobiju maksimalan publicitet. Neke aktivnosti su već registrovane onlajn poput obilaska Barselone hibridnim i električnim autobusima kako bi se podigla svest o lokalnim akcijama za čistiji vazduh.\nViše informacija o događajima može se naći na Mapi dana energije EUSEW.\nZvanični sajt EUSEW obezbeđuje podršku svima koji žele da organizuju svoj Dan energije. Sajt pruža smernice i promotivni materijal koji će doprineti da Dan energije bude uspešan, kao i formular za registraciju koji lak za korišćenje.\nOve aktivnosti se održavaju širom Evrope tokom maja i juna 2017. godine kao dopuna Evropskoj nedelji održive energije, a organizuju ih građani, udruženja potrošača, državni organi, gradske mreže, agencije za energetiku, trgovinske i industrijske organizacije, preduzeća i nevladine organizacije u cilju promocije energetske efikasnosti i obnovljivih izvora energije. One su usmerene na različitu publiku, od porodica koje su zainteresovane za uštedu energije do industrija koji žele da pređu na zelene tehnologije.\nBilo koja aktivnost može biti Dan energije, pod uslovom da okuplja grđane i energetske aktere na izgradnji Energetske unije. Događaji se mogu organizovati u bilo kom regionu EU ili zemlji koja učestvuju u programu Horizont 2020. Događaji mogu trajati od nekoliko sati do nekoliko nedelja.\nTema ovogodišnjeg EUSEW 2017 je „Čista energija za sve Evropljane“, a inspirisana je paketom predloga Evropske komisije u kome su potrošači i rast u središtu održive energetske tranzicije.\nMere iz tog paketa odnose se na energetska tržišta, eko-dizajn i energetsko označavanje, zgradarstvo, transport, inovacije i investicije, kako bi se sproveli ciljevi Energetske unije. Cilj je da energetska efikasnost bude na prvom mestu, da EU bude globalni lider u obnovljivim izvorima energije i da se obezbedi fer dogovor za potrošače, tako da mogu imati koristi od pouzdanog i pristupačnog snabdevanja čistom energijom.\nDani energije su glavni deo Evropske nedelje održive energije, niza aktivnosti koje se odvijaju u periodu od mesec dana u cilju izgradnje sigurne energetske budućnosti Evrope. EUSEW, koja je pokrenuta 2006. godine, organizuje Izvršna agencije za mala i srednja preduzeća (EASME) u saradnji sa Generalnim direktoratom za energetiku. Okuplja javne institucije i vlasti, privatne kompanije, nevladine organizacije i potrošače u cilju promocije inicijative za uštedu energije i prelazak na obnovljive izvore energije.\nNa ovogodišnjoj konferenciji o EUSEW politici koja će se održati u Briselu od 20. do 22. juna, raspravljaće se o razvoju politika, najboljim praksama, inicijativama i idejama u vezi sa održivom energijom, sa fokusom na potrošačima i građanima. Biće organizovano i Selo umrežavanja kao dopuna konferenciji o EUSEW politici, koje će pružiti priliku da se razmotre politike i projekti sa relevatnim akterima i predstavnicima institucija Evropske unije, a biće i prilika za susret istomišljenika koji bi mogli da ubuduće saradnju.\nPrvog dana centralne konferencije biće dodeljene i EU nagrade za održivu energetiku. Tim nagradama se odaje prizanje za izuzetne inovacije u energetskoj efikasnosti i obnovljivim izvorim. Pobednici će biti izabrani iz užeg izbora najuspešnijih projekata za čistu, sigurnu i efikasnu energije. Nagrade dodeljuje stručni žiri u četiri kategorije (biznis, javni sektor, potrošači i energetska ostrva). Nagrada će biti dodeljena i po izboru evropskih građana putem javnog glasanja.\nTagovi: energetska efikasnost, EUSEW, OIE\nPočetna » Vesti » Energetska efikasnost » Dani energije – energetska tranzicija u rukama građana Evrope


Aleksić (Narodna stranka): Poslednji trenutak da država pomogne srpskom selu - Radio Sto Plus\nAleksić (Narodna stranka): Poslednji trenutak da država pomogne srpskom selu\nPotpredsednik Narodne stranke Miroslav Aleksić izjavio je danas u Mramorcu kod Smederevske Palanke da je Srbija jaka onoliko koliko je jak srpski seljak i da je poslednji trenutak da država pomogne poljoprivrednicima, koje je "odlazeća vlast u poslednjih 10 godina prepustila samima sebi".\nAleksić se bavi poljoprivrednom proizvodnjom u Trsteniku, a treći je na opozicionoj listi za parlamentarne izbore „Ujedinjeni za pobedu Srbije“.\nOn je naveo da Gojkovići imaju traktore IMR Rakovica i IMT, koji su proizvodjeni u Srbiji, ali danas „srpski seljak kupuje kineske i indijske traktore, za koje država daje subvencije, umesto da je zadržana domaća proizvodnja u domaćim fabrikama koje je trebalo subvencionisati, kako bi naši radnici radili u njima“.\n„Isto važi i za proizvodjače voća. Smederevska Palanka je kraj poznat po proizvodnji hiljada tona višanja, a proizvodjači svake godine imaju velike probleme sa protivgradnim raketama, jer država nije u stanju da kupi dovoljan broj raketa. Strelci su plaćeni samo 4.000 dinara mesečno. Protivgradne odbrane gotovo da i nema, što nanosi veliku štetu proizvodnji“, rekao je Aleksić.\nIstakao je da se „zato krče višnjari i ljudi više ne ulažu u proizvodnju“.\n„Država koja nije u stanju da plati protivgradne rakete i strelce pokazuje da apsolutno ne brine o srpskom selu i poljoprivredi“, ocenio je Aleksić.


Država najavljuje jeftine stanove za mlade\nSamo šest odsto mladih ima svoj krov nad glavom, podatak je Krovne organizacije mladih.\nPočeli su razgovori Vlade Srbije i mladih o planu države da u narednih pet godina izgradi jeftine stanove za mlade. Samedin Rovčanin iz Krovne organizacije mladih rekao je za RTS da mladi žele da veruju da će, bez obzira na izbore, ovo biti program koji dugoročno rešava pitanje njihovog stambenog položaja.\nKoliko mlade muči stambeno pitanje, najbolje pokazuje i njihova statistika, odnosno statistika njihove Krovne organizacije, prema kojoj tek šest odsto mladih u Srbiji ima svoj krov nad glavom, 66 odsto živi u porodičnom stanu, a 17 odsto iznajmljuje stan.\nMožda bi u narednih pet godina i mogli neki od njih da dođu do stana, najviše za 400 evra po kvadratu, ako država ispuni obećanje.\nRovčanin navodi da je epilog konsultacija u Vladi i Ministarstvu omladine i sporta bilo sagledavanje situacije u vezi sa stambenim pitanjima mladih, stambene politike koje se usmeravaju ka mladima.\n„Zaključeno je da je osamostaljivanje mladih jedno od dva-tri pitanja koje ih najviše žulja, da je neophodno da se sistemski dugoročno planiraju mere koje bi to pitanje rešilo“, kaže Rovčanin.\nIstiče da, kada se govori o starosnoj granici, misli se na mlade do 30 godina, a drugi kriterijumi su ostali da se definišu.\n„Razmišlja se u pravcu da jedan deo tih stanova bude za mlade bračne parove do 30 godina, kao mera populacione politike, a jedan deo stanova za zbrinjavanje mladih sa smanjenim mogućnostima, a jedan deo za mlade pojedince koji bi mogli da se prijave“, istakao je Rovčanin.\nPrema rečima Rovčanina, ključnu ulogu će odigrati lokalne samouprave prema svojim specifičnim potrebama, demografskim, ali i potrebama za određenom vrstom kadra, pa će, gde nedostaje medicinskih sestara i lekara, lokalne samouprave određivati više kvote za tu namenu.\nGovoreći koliko mladi veruju u obećanja države, Rovčanin kaže da mladi žele da veruju da će, bez obzira na izbore, ovo biti program koji dugoročno rešava pitanje stambenog položaja mladih bez obzira na to da li na kraju ovog program izgrade 50.000 ili 100.000 stanova, problem osamostaljivanja mladih će nastaviti da postoji i bitno je sitemski podržati mlade da se osamostaljuju. Prema njegovim rečima, mnogi razvojni planovi su propadali od devedesetih, jer nisu bili dovoljno usmereni na uzrok.\n„Ako govorimo o odlasku mladih, govorimo o delimičnom rešavanju stambenog pitanja, ali to ostavlja pitanje njihovog ekonomskog položaja koji mora da se reši, položaja na tržištu rada koji mora da se reši, ali jednog opšteg ambijenta poštovanja vrhunskog standarda demokratije kako bi se kreirao ambijent da je poželjno da ostanete da živite ovde“, istakao je Rovčanin.\nPrevious articleOdgovori na najčešća pitanja o novom Korona virusu\nNext articleJavni pozivi za dodelu milijardu dinara preduzetnicima


Potpisan Sporazum o poslovno tehničkoj saradnji Grada Beograda i kompanije Siemens - Arhiv vesti - vesti - srp\nPotpisan Sporazum o poslovno tehničkoj saradnji Grada Beograda i kompanije Siemens\nGradonačelnik Beograda Siniša Mali i generalni direktor kompanije Siemens d.o.o. Beograd Udo Ajhlinger potpisali su u Starom dvoru Sporazum o poslovno tehničkoj saradnji između Grada Beograda i kompanije Siemens.\nOvaj sporazum će omogućiti lakše ostvarivanje ciljeva održivog razvoja Grada Beograda u oblastima tehničke infrastrukture, energetske održivosti i saobraćaja. „Grad Beograd ulaže velike napore u modernizaciju i održivi razvoj i zbog toga smo i sproveli nabavku pet električnih autobusa, koji ne zagađuju okolinu. Trudimo se da stvorimo održivi grad i siguran sam da će nam ovaj sporazum sa Siemens-om pomoći u velikoj meri. Siemens je poznat u svetu po tehničkim unapređenjima, kvalitetu i pouzdanosti proizvoda, kao i usluga u oblastima energetike, saobraćaja i informacionih tehnologija koja integrisana omogućavaju održivi razvoj većih gradova,“ rekao je gradonačelnik.\nGeneralni direktor kompanije Siemens u Srbiji Udo Ajhlinger naglasio je da se veoma raduje saradnji sa Gradom Beogradom koji je prepoznao značaj uključivanja tehnološkog partnera u ranoj fazi planiranja razvoja. Gradovi koji su to uvideli postaju konkurentniji i održiviji, odnosno, postaju takozvani "pametni gradovi". Siemens je partner gradovima širom sveta, partner koji ima mogućnost da ponudi najefikasnija i ekonomski najadekvatnija - „ključ u ruke“ – rešenja, na jednom mestu.\nNa osnovu ovog sporazuma strane će razmenjivati informacije o tehničko-tehnološkim trendovima u primeni inovativnih, energetski efikasnih i pouzdanih proizvoda i rešenja za Grad Beograd.


okrio detalje razgovora u Davosu\nPodnaslov: okrio detalje razgovora u Davosu\nTizer: Predsjednik Srbije Aleksandar Vučić otkrio je detalje razgovora na Svjetskom ekonomskom forumu. Kako je rekao, glavna tema skupa u Davosu ipak je bila Ukrajina, a na pitanje da li je primijetio u susretima sa svjetskim liderima da mu zamjeraju dobre odnose Srbije i Rusije, Vučić kaže da mu svi zamjeraju.\n"Oni govore šta je njihova ideja i šta oni očekuju, a šta će da traže, to je... Kako da dođu i kažu – 'ajde uvedi sankcije ili lijepo izađi napolje. Kako da to traže? Ne ide to baš tako. To je moglo dok Srbija nije bila država", kaže Vučić.\n"Šta će biti u budućnosti, ja ne znam šta život donosi i kako će sve da izgleda. Ja nisam od onih koji se zaklinje pa ne ispuni nešto, ja više volim da se ne zaklinjem, a da uradim nešto. Uvijek je taj pristup bio mnogo bolji i uvijek sam tom pristupu mnogo više vjerovao nego onima koji se kunu u sve na svijetu, treći dan znam da će da urade drugačije", navodi Vučić.\n25.05.2022 - 21:28 | *\n25.05.2022 - 21:28\nTagovi: Srbija, Aleksandar Vučić, Rusija, sankcije


Mišljenje s rezervom za izvršenje budžeta institucija BiH za prošlu godinu - Akta.ba\n30.09.2020. 08:13 / Izvor: Akta.ba\nKancelarija za reviziju institucija BiH sprovela je reviziju izvršenja budžeta institucija BiH za prošlu godinu, te iskazala mišljenje s rezervom uz skretanje pažnje kako na finansijski izvještaj, tako i na usklađenost aktivnosti, finansijskih transakcija i informacija sa zakonima i drugim propisima.\nOsnov za izražavanje mišljenja s rezervom na finansijski izvještaj je nerealno iskazana pozicija stalnih sredstava u bilansu stanja, zbog izostanka evidentiranja određenih stalnih sredstava /nekretnina/ i neriješenog statusa imovine BiH, saopšteno je iz Kancelarije za reviziju.\n"Uprkos jasno Zakonom definisanim procedurama i rokovima, Zakon o budžetu institucija BiH i međunarodnih obaveza BiH za 2019. godinu nije usvojen pravovremeno, već tek po isteku fiskalne godine, a finansiranje institucija BiH i servisiranje međunarodnih obaveza je vršeno tokom cijele godine na osnovu odluka Savjeta ministara o privremenom finansiranju", ističu iz Kancelarije.\nU saopštenju se pojašnjava da je ovo bio osnov za izražavanje mišljenja s rezervom na usklađenost aktivnosti, finansijskih transakcija i informacija sa zakonima i drugim propisima.\nIz Kancelarije za reviziju navode da se izvještajem nastojao sagledati cjelokupan sistem planiranja, usvajanja i izvršenja budžeta kao i značajniji procesi u neposrednoj vezi s planiranjem i izvršenjem budžeta institucija BiH za prošlu godinu.\n"Revizijom je obuhvaćena i implementacija preporuka datih u Izvještaju za 2018. godinu kada su date ukupno 53 preporuke, od kojih je šest u potpunosti realizovano, 17 djelomično, 29 preporuka nije realizovano, dok za jednu preporuku nije bilo moguće dati ocjenu realizacije", naglašava se u saopštenju.\nIzvještaj o reviziji izvršenja budžeta institucija BiH predstavlja konsolidovani – zbirni izvještaj svih budžetskih korisnika i daje ukupnu sliku budžetske potrošnje na nivou institucija BiH.\nU tom smislu izvještaj o izvršenju budžeta institucija BiH koji je revidiran predstavlja zajedničku odgovornost budžetskih korisnika, Ministarstva finansija i trezora u Savjetu ministara i Savjeta ministara.\n#Kancelarija za reviziju institucija\n#Mišljenje s rezervom


Stefan Padrov prošlog vikenda peške prešao 216 kilometara (VIDEO)\nPočetna Vesti Zrenjanin\nKategorija: Vesti Zrenjanin, VIDEO\nStefan Padrov 22 godišnji mladić iz Elemira, proteklog vikenda uradio je human i neobičan gest.\nUspešno je peške prevalio put dug 216 kilometara od svog mesta do manastira Tumane. Na ovaj korak se odlučio kako bi promovisao humanitarnu akciju kojom se prikuplja pomoć za blizance Saru i Andreja.\n– Na ovaj korak sam se odlučio zato jer i dan danas našu decu, kad kažem našu, mislim generalno na svu decu ove države, lečimo slanjem SMS poruka. Ako sam ovim gestom uticao makar i na 10 ljudi da SMS-om podrže moj trud, samtram da sam uradio dobro. Takođe i lično sam već duže vreme hteo da posetim manastir Tumane.\nVremenske prilike tokom prošlog vikenda više su ličile na novembarske nego julske. To mi je otežavalo put, većinom sam bio mokar do gole kože ali ništa mi to nije teško palo. Ako je Bog na ovaj način hteo da me stavi na iskušenja tim bolje i zahvalan sam na tome – u nekoliko rečenica Stefan opisuje svoje putovanje.\nLečenje blizanaca Sare i Andreje možete pomoći slanjem poruke 391 na broj 3030 . Ovu kao i svu ostalu decu smtrama našom odgovornošću i obavezom da im pomognemo – kaže Stefan koji je već najavio sledeći sličan korak kada će prikupljati pomoć za decu sa Kosova. Više detalja o celom putovanju ovaj plemeniti mladić rekao nam je tokom intervjua neposredno pred povratak u Elemir.\nTagovi Elemirpeškestefan padrovtumaneVesti Zrenjaninzrenjanin\nRekonstruisan deo pešačke staze u naselju Bagljaš\nNapravite pravi ugođaj za ovo leto – osvežite svoj prostor uz julsku akciju\nZimski turnir u malom fudbalu obezbedio deci iz pet ustanova i udruženja 200 kg slatkih i slanih proizvoda\nElektrodistribucija Zrenjanin: Isključenje struje u subotu 22. i ponedeljak 24. januara\nNapravite pravi ugođaj za ovo leto - osvežite svoj prostor uz julsku akciju


SAD pozvale na poštovanje nuklearnih sporazuma - Svet - Dnevni list Danas\nPočetna » Svet » SAD pozvale na poštovanje nuklearnih sporazuma\nSAD su danas pozvale ostale stalne članice Saveta bezbednosti UN da se pridržavaju sporazuma o neširenju nuklearnog oružja (NPT).\n0Piše: Beta-AP 31. januara 2019. 08.33\nDržavna podsekretarka za kontrolu naoružanja i medjunarodnu bezbednost Andrea Tompson je uputila taj apel u Pekingu, u trenutku kada se Vašington priprema za povlačenje iz sporazuma o nuklearnim snagama srednjeg dometa (INF), koji su 1987. potpisali SAD i Sovjetski Savez.\nTompson je rekla da neke zemlje krše sporazum o neširenju i razvijaju nova oružja, pri čemu je najverovatnije mislila na Rusiju, Iran i Severnu Koreju.\nCilj NPT je sprečavanje širenja nuklearnog oružja dok INF zabranjuje proizvodnju, testiranje i rasporedjivanje krstarećih i balističkih projektila koji se lansiraju sa zemlje i imaju domet od 500 do 5.500 kilometara.\nI generalni sekretar NATO Jens Stoltenberg je pre nekoliko dana pozvao Rusiju da se pridržava INF.\nnuklearni sporazumi, peking, sadPeking


SISTEM OBJEKTIVNOG VREDNOVANJA RADA SUDIJA I TUŽILACA I ODGOVORNOSTI U PRAVOSUĐU JOŠ UVEK NIJE EFIKASAN\nPravosuđe je i dalje neefikasno, nije nezavisno i odgovorno, navodi se u delu izveštaja o napretku Srbije u sprovođenju politika iz ključnih oblasti - poglavlja 23 i 24 - pregovora o pristupanju Evropskoj uniji, za period od septembra 2013. do aprila 2014. godine.\n- Sistem objektivnog vrednovanja rada sudija i tužilaca i odgovornosti u pravosuđu još uvek nije efikasan.\nNova reforma pravosuđa uslovila je ponovno odlaganje i zastoj u vođenju sudskih postupaka, što je dodatno ugrozilo pravo na efikasnu i dostupnu pravnu zaštitu.\nnema dovoljno zaposlenog stručnog i administrativnog osoblja u tužilaštvima, niti prostornih uslova za primenu novog Zakona o krivičnom postupku.\nKada je Zakon počeo da se primenjuje, tužilaštva su bila zatrpana dve do tri godine starim slučajevima u kojima nisu sprovedene istrage, što je rezultiralo dvomesečnom blokadom tužilaštava, razrešenom odbacivanjem 90 procenata takvih krivičnih prijava - navodi koalicija „prEUgovor“.\nOsim da je za brži napredak Srbije u pregovorima o pristupanju EU neophodno da nova vlada poveća nezavisnost, efikasnost i odgovornost sudstva, koalicija smatra da je, takođe, potrebno zaustaviti praksu stvaranja izuzetaka od zakona, arbitrarnog donošenja odluka, politizacije i zloupotreba javnih ovlašćenja.\n- Neophodno je i poboljšati nadzor nad primenom strategija i akcionih planova, popraviti pravni okvir za zaštitu ljudskih prava i unaprediti zaštitu uzbunjivača - zaključila je koalicija.\nIzvor: http://www.danas.rs, B. K.


Tokom reklama na Pinku, Vučićević "otkrio" i presudu: Đilas će proći kao Sarkozi\nVesti Autor:Žaklina Tatalović28. mar. 202119:23 > 19:3482 komentara\nDragan J. Vučićević, vlasnik i glavni i odgovorni urednik Informera, rekao je u studiju TV Pink, u vreme kada su emitovane reklame, da će lider SSP Dragan Đilas proći kao bivši francuski predsednik Nikola Sarkozi i da će mu suditi sa slobode. Iz SSP-a tvrde da više ne postoje institucije i da se sve odlučuje u krugu od tri čoveka - Aleksandra Vučića, Željka Mitrovića i Dragana Vučićevića.\nPonovo je jedan nespušten regler, ovog puta na Pinku, otkrio mnogo toga. Iako je urednik Informera Dragan Vučićević duže od pola sata objašnjavao šta će se desiti sa navodnim računima koje su novinari pronašli Draganu Đilasu, kako teče procedura od Uprave za pranje novca do Tužilaštva, ipak je najvažnije otkrio za vreme reklama.\n„To je procedura, blokiraju se te pare onda se plene i vraćaju se u budžet Srbije“, rekao je na Pinku, za vreme reklama, Vučićević.\nPredrag Sarapa: Brate, ja mislim da je on to već sklonio…\nVučićević: Ne može, gotov je. Vidi, njega će, da ti kažem nešto, ne mogu to da pričam, namerno pominjem Sarkozija. Neće njega da hapse, njemu će sude sa slobode… Pa će da presude… kao Sarkozi.\nU SSP-u kažu da se ovako nešto može očekivati od „kriminogene oligarhije“ koja poništava sve sudske postupke, zakon i Ustav ove zemlje.\n„Sve odluke o ličnom progonu i politički motivisanom progonu Dragana Đilasa donose Aleksandar Vučić, Željko Mitrović i Dragan J. Vučićevič. Od kad ih je napustio Beba Popović ovaj trijumvirat, zarobivši sve institucije, sprovodeći kriminalnu strukturu vlasti u ovoj zemlji, odlučuje o tome kako će i na koji način biti procesuiran kako će i na koji način biti uhapšen ili osuđen sa slobode“, navodi Borko Stefanović, zamenik predsednika SSP.\nVečernje novosti su pre deset dana objavile da Dragan Đilas ima račun na Mauricijusu i na njemu blizu šest miliona evra. Pokazalo se, međutim, da Dojče banka ne posluje na Mauricijusu zbog čega je Đilas podneo krivične prijave protiv glavnog i odgovornog urednika Večernjih novosti Milorada Vučelića, Vladanke Malović iz SNS-a, ministra finansija Siniše Malog i predsednika Srbije Aleksandra Vučića.\n„Polako svako ima prava da podnosi krivične prijave i nadležni organi da rade svoj posao, polako“, rekao je na to Aleksandar Vučić 23. marta.\nI dok predsednik govori „polako“, urednik Informera ne samo da zna proceduru, već zna kada će nadležni organi odgovoriti na sve.\nVučićević: Sigurni budite – u najkraćem mogućem zakonskom roku imaćemo potvrde ovih informacija o Đilasovim računima.\nA Borko Stefanović to ovako komentariše: „To je čini mi se poslednja faza dekadencije pred raspad SNS i pokazatelj paničnog straha zbog odgovornosti koja dolazi pred gubitak vlasti“.\nSud u Parizu 1. marta proglasio je bivšeg predsednika te zemlje Nikola Sarkozija krivim za korupciju i trgovanje uticajem i osudio ga na godinu dana zatvora i još dve godine uslovne zatvorske kazne. Šezdesetšestogodišni političar, osuđen je zato što je pokušao da dobije informacije od višeg sudije o procesu kojim je bio obuhvaćen.\nBorko StefanovićDragan ĐilasDragan J. VučićevićreklameStranka slobode i pravdeTV Pink


U Novom Pazaru obeležen Međunarodni dan ljudskih prava\nNovi Pazar, 10. Decembar 2014. - Danas je u YouthBuild trening-centru u Novom Pazaru povodom Medjunarodnog dana ljudskih prava održano kratko predavanje na temu “Diskriminacija i mehanizmi zaštite”. Ova aktivnost sprovedena je u saradnji sa Sandžačkim odborom za zaštitu ljudskih prava i sloboda. Predavač je...\nYouthBuild-ovci obeležili Međunarodni dan volontera\nBujanovac, 5. decembar 2014. – Povodom obeležavanja 5. decembra, Međunarodnog dana volontera, bivši učesnici/e YouthBuild programa u južnoj Srbiji organizovali su izložbu fotografija sa volonterskih akcija u prostorijama YouthBuild trening-centra. Tokom izložbe bio je predstavljen volonterizam mladih iz lokalne zajednice, a razgovaralo se o tome...\nOdržana obuka za Udruženja pacijenata\nBeograd, 30. novembar 2014. - U Beogradu je, od 28. do 30. novembra 2014. godine, održan trening za predstavnike udruženja pacijenata „Javno zastupanje (zagovaranje) u okviru zdravstvene zaštite“ u organizaciji Q-klub-a i Građanskih inicijativa. Na treningu su učestovali predstavnici 20 udruženja iz različitih gradova u...\nZavršene akcije u okviru projekta “Mladi su zakon”\nBeograd, 26. novembar 2014. - U toku septembra završene su akcije šest organizacija iz beogradskog okruga, kojima su Građanske inicijative u okviru projekta „Mladi su zakon“ Ministarstva omladine i sporta dodelile sredstva kako bi kroz svoje delovanje promovisale aktivizam i volonterizam mladih. Sa obzirom na...\nBeograd, 19. 11. 2014. - Prva nacionalna konferencija o primeni PR-a u organizacijama civilnog društva #PRacka održana je danas u sali Amerikana u Domu Omladine, i okupila je 70 predstavnika organizacija civilnog društva iz cele Srbije i 20 predavača iz oblasti online marketinga, weba, jezika,...\nOdržan prvi trening u okviru Resurs Centra Gradjanskih inicijativa\nBujanovac 30.10.2014. - Resurs centar Gradjanskih inicijativa odrzao je prvi trening na temu "Uvod u pisanje projekata". Učesnici treninga su bili učesnici YouthBuild programa, profesori srednjih škola, organizacije civilnog društva, kao i Crveni krst. U okviru treninga učesnici su kroz interakciju u saradnji sa trenerom...\nZnačaj borbe protiv diskriminacije\nNOVI PAZAR, 30. septembar 2014. (FoNet) - U okviru projekta za borbu protiv diskriminacije i unapređenje ravnopravnosti kroz sprovođenje aktivnosti na lokalnom nivou, u Novom Pazaru je danas održan seminar čiji je cilj da se mladim ljudima podigne svest o potrebi suprostavljanja diskriminaciji. U saradnji sa...


Projekat EU za podršku mikro i malim preduzećima, info sesije i u Požarevcu – Te2 Media | Požarevac vesti, najvažnije vesti, info, društvo, ekonomija, hronika, politika, život, zabava, servisne vesti – Požarevac i Braničevski okrug\nProgram Evropske unije za lokalni razvoj (EU PRO Plus program) objavio je da će u 14 lokalnih samouprava Srbije održati informativne sesije o projektu za podršku preduzetnicama i mikro i malim preduzećima.\nProgram se sprovodi u saradnji sa Ministarstvom za evropske integracije, a sesije će biti održane od 23. maja do 3. juna u Požarevcu, Nišu, Leskovcu, Novom Pazaru, Pirotu, Zaječaru, Kragujevcu, Kruševcu, Šapcu, Kraljevu, Valjevu, Vranju, Preševu i Čačku, uz još dve onlajn info-sesije, navedeno je u saopštenju, prenosi Beta.\nKako se ističe, EU je za ovaj projekat, usmeren na povećanje konkurentnosti lokalne privrede u regionima Šumadije, zapadne Srbije i južne i istočne Srbije, opredelila 3.000.000 evra namenjenih za nabavku nove opreme i uvođenje usluga.\nPravo učešća u projektu, za koji je poziv otvoren do 30. juna, imaju preduzeća koja su registrovana između 1. januara 2016. i 31. decembra 2020. godine u jednoj od 99 lokalnih samouprava uključenih u program.\nOd ukupnog budžeta, 2.000.000 evra su namenjena za podršku proizvodnim preduzećima, a milion evra će biti utrošeno za pomoć malim biznisima koji se bave uslužnim delatnostima.


Radnici Interleminda blokirali put ka Vlasotincu - Televizija Leskovac\nRadnici Interleminda blokirali put ka Vlasotincu\nLeskovac – Radnici Interleminda blokirali su regionalni put Leskovac-Vlasotince, ispred ulaza u fabriku, na oko sat vremena zahtevajući da se pronađe rešenje za njihove probleme.\nNaime, sastanak koji je 6. marta održan u Ministarstvu privrede, a na kojem je, pored ministra Igora Mirovića i predstavnika radnika Interleminda, prisustvovao i većinski vlasnik ove firme Valentin Zaharijev, nije dao nikakve rezultate.\nPredstavnici štajkača ističu da bi lokalna vlast trebalo da im pruži veću podršku i najavljuju da će svakodnevno na nekoliko časova blokrati put dok njihovi zahtevi ne budu ispunjeni.\n„Program reorganizacije poslovanja koji je na održanom sastanku predložio većinski vlasnik Interleminda Valentin Zaharijev, a koji je podrazumevao da se još 30 ljudi proglasi tehnološkim viškom, dok bi obaveze prema ostatku zaposlenih trebalo da budu zamrznute na 5 godina, nismo prihvatili“ rekao je predstavnik radnika Saša Milenković.\nZaharijev je, po nalogu ministra Mirovića, od održavanja sastanka imao rok od 10 dana da pokrene proizvodnju i isplati zaostale zarade, međutim to se nije dogodilo.\nZanimljivo je i da se nakon sastanka, u međuvremenu, u Privrednom sudu u Leskovcu pojavio zahtev firme Frigo trans 2003 iz Sofije za stavljanje hipoteke na imovinu Interleminda, koji je odbijen.\nRadnici Interleminda pored pokretanja proizvodnje zahtevaju i isplate zaostalih zarada za poslednjih 16 meseci i uplate zdravstvenog osiguranja.\nTags: blokada, Interlemind, radnici, štrajk\nUhapšeni napadači Nikole Kalanje\nMaltretirao i vređao suprugu


NI MAJKA GA NE BI PREPOZNALA: Izašao trejler za film o ubistvu Gučija, glumac izveo totalnu transformaciju!\nIzvor: SrbijaDanas.com, 30.Jul.2021, 11:58\nIzašao je trejler za "House of Gucci" ("Kuća Gučija"), a strani mediji i korisnici društvenih mreža ne prestaju da komentarišu izgled Džareda Leta koji je u filmu neprepoznatljiv.\nDžared u filmu glumi Paola Gučija, koji je svojevremeno bio potpredsednik kompanije Guči.\nFilm Ridleyja Skota za koji mnogi predviđaju da će biti jedan od najvećih filmskih hitova ove godine temelji se na istinitoj priči o Patriciji Ređani, koja >> Pročitaj celu vest na sajtu SrbijaDanas.com << je osuđena za orkestriranje ubistva njenog bivšeg supruga i bivšeg šefa modne kuće Guči, Mauricija Gučija.\nPatriciju glumi Lejdi Gaga, a Mauricija Adam Drajver. ""Gaga će dominirati sledećom sezonom dodele filmskih nagrada", pišu tviteraši posle pogledanog trejlera.\nInače, Letu drastične transformacije nisu novost. U filmu "Dallas Buyers Club" igrao je transrodnu ženu, za film "Rekvijem za san" gde glumi heroinskog zavisnika u samo dva meseca skinuo je 12 kilograma, a za film "Poglavlje 27" morao se udebljati više od 30 kilograma.


IMA NOVOG DEČKA Pogledajte kako izgleda zgodni biznismen kog je smuvala Nataša Bekvalac\nPop pevačica Nataša Bekvalac pre samo mesec dana razvela se od drugog supruga Ljube Jovanovića, a već je pronašla novog partnera.\nFoto: Mate Stipić / Promo\nNaime, kako "Blic" ekskluzivno saznaje, lepa Nata je uplovila u romansu sa Lukom Lazukićem, mladim preduzetnikom iz Beograda.\nŠUŠKALO SE DA SU ZAJEDNO Evo koji poznati pevač je uživao na Natinom nastupu (VIDEO)\nPop zvezda i njen novi izabranik su kratko u vezi, a par se upoznao neposredno nakon što se Nataša razvela od Ljube.\n- Za sada sve funkcioniše sjajno i super im je u vezi - rekao je izvor blizak pevačici za "Blic".\nInteresantno je da je Lazukić bivši sportista, baš poput većine muškaraca sa kojima se zabavljala Nataša. A kako izgleda Natašin dom, koji je do skoro delila sa Ljubom Jovanovićem, pogledajte klikom na link OVDE.\nNAGRABUSILA Marija Maksima ostaje bez nasledstva zbog pesme o Vučiću\nDok je snimala odu srpskom premijeru, Marija Mićić nije ni slutila da će joj se to obiti o glavu. Još nije rešila probleme s mužem, a i siromaštvo joj kuca na vrata.


OD KRALJEVA DO BEČA ZA 3.000 DINARA Od Niša do Tivta za manje od 2.500 dinara, Er Srbija od 30. juna kreće sa novim linijama\nEr Srbija ponudila je od 30. juna letove sa kraljevačkog i niškog aerodroma za Beč i Tivat, objavljeno je na njihovoj internet stranici.\nU promotivnoj ponudi je navedeno da je cena aviokarte od Niša do Tivta u jednom smeru od 2.483 dinara, dok je povratna od 5.676 dinara.\nKarta od Kraljeva do Beča košta od 3.074 dinara, a cena povratne karte je od 7.686 dinara.\nPrema ovoj ponudi, periodi putovanja su do Tivta do kraja oktobra, a do Beča do kraja godine.\nZIMSKA PROMOTIVNA AKCIJA ER SRBIJE Jeftine karte do nedelje\nMali: Prva isplata 60 odsto MINIMALCA do 10. avgusta, druga u septembru!\nSvi zaposleni kod preduzetnika, u malim i srednjim preduzećima dobiće od države 60 odsto minimalne zarade već do 10. avgusta, a zatim i u septembru, najavio je u saopštenju ministarstva finansija, ministarSiniša Mali.